Muzium Budaya Borneo bakal dirasmikan

BAKAL DIRASMIKAN… Dato Sri Karim Abdul Rahman Hamzah menunjukkan tanda bagus di Muzium BudayaBorneo yang bakal dirasmikan pada Mac depan. • Foto HERRIEY NAHA

KUCHING: Muzium Budaya Borneo akan dirasmikan pembukaannya pada 4 Mac tahun ini setelah hampir dua tahun tertangguh disebabkan penularan pandemik Covid-19.

Menteri Pelancongan, Industri Kreatif dan Seni Persembahan Datuk Seri Abdul Karim Rahman Hamzah berkata, perasmian Muzium Budaya Borneo itu akan disempurnakan oleh Yang di-Pertua Negeri Tun Pehin Sri Abdul Taib Mahmud pada 8.00 malam.

Abdul Karim berkata, acara pada hari perasmian akan dimulakan di peringkat luar dengan ucapan akan diberikan oleh Ketua Menteri, Datuk Patinggi Tan Sri Abang Johari Tun Openg dan beliau sendiri.

“Acara seterusnya akan dilanjutkan dengan pertunjukkan pemetaan video (projection mapping) yang akan memancarkan pemetaan (mapping) itu ke arah muzium ini bagi menunjukkan sejarah Sarawak dari mula sampai sekarang,” katanya pada sidang media di Muzium Kebudayaan Borneo di sini, semalam.

Mengulas mengenai majlis perasmian nanti, Abdul Karim memberitahu seramai 350 tetamu sahaja dibenarkan untuk menghadiri majlis dengan pematuhan ketat Prosedur Operasi Standard (SOP) daripada Jawatankuasa Pengurusan Bencana Negeri (JPBN) Sarawak.

Bagi pengunjung yang datang pada 4 Mac, beliau berkata mereka akan dibahagikan kepada lapan kumpulan dan setiap seorang daripada mereka akan diberikan tingkat tertentu untuk dikunjungi selain akan ditemani pemandu arah.

“Setelah perasmian, muzium ini akan dibuka kepada umum pada 9 Mac dan kita menggalakkan mereka yang ingin datang untuk mendaftar secara atas talian kerana pihak muzium hanya membenarkan 500 orang sahaja boleh berada di dalam bangunan dalam satu masa,” katanya.

Menurut Abdul Karim, apabila dibuka kelak, bangunan yang berkelas dunia ini bakal menjadi muzium terbesar di Malaysia dan Borneo dan akan menjadi muzium kedua terbesar di Asia Tenggara.

Katanya, muzim ini agak canggih dan apabila dibuka kepada orang awam, pengunjung akan dibawa melihat artifak yang dipamerkan supaya pengunjung dapat mengetahui lebih dalam berkenaan sejarah dan dimana datangnya artifak tersebut.

“Selain itu, muzium ini berlainan dari muzium lama kerana mempunyai barang-barang di ‘showcase’ termasuk lampu yang mana lampu-lampu di galeri tertentu boleh mengikut jejak kaki kita dan sebagainya.

“Ia akan menjadi muzium yang sangat menarik untuk keluarga dan sudah tentu anak-anak akan suka untuk berkunjung ke sini,” katanya sambil berharap agar pengunjung yang datang menjaga kebersihan dan artifak yang terdapat dalam bangunan ini.

Dalam pada itu kata Abdul Karim, muzium ini berbeza dengan muzium lama kerana di muzium baharu ini akan mempamerkan bahan-bahan budaya etnik yang terdapat di Sarawak seperti tikar, tembikar, pasu dan sebagainya.

Katanya, bagi tiga bulan pertama selepas perasmian nanti pengunjung tidak akan dikenakan sebarang caj kemasukkan sementara ia akan dibuka setiap hari bermula jam 9 pagi sehingga 4.45 petang bagi hari biasa, manakala hujung minggu dan cuti umum mulai jam 9.30 pagi sehingga 4.30 petang.

Oleh SYAMIMI HUSNA

See author's posts


SC keluarkan Rangka Kerja Taksonomi SRI akhir tahun ini

KENAL PASTI AKTIVITI EKONOMI… SC sedang memuktamadkan Taksonomi SRI berikutan kertas perundinganawam yang dikeluarkan pada Disember tahun lepas. SC berhasrat mengembangkan rangkaian produkdan perkhidmatan untuk kewangan sosial Islam dan pelaburan berimpak, selaras dengan prinsip SRI. SC jugaakan membangunkan rangka kerja untuk instrumen berasaskan pasaran bagi membolehkan kewangan peralihandi Malaysia. Ini akan meningkatkan pilihan pembiayaan untuk syarikat pada pelbagai peringkat perjalanankemampanan mereka.

KUALA LUMPUR: Suruhanjaya Sekuriti Malaysia (SC) akan mengeluarkan rangka kerja Taksonomi Pelaburan Mampan dan Bertanggungjawab (SRI) menjelang akhir tahun ini.

Rangka kerja itu akan bertindak sebagai prinsip panduan untuk mengenal pasti dan mengklasifikasikan aktiviti ekonomi yang menyokong objektif alam sekitar, sosial dan kemampanan.

Pengerusi Eksekutif, Datuk Dr Awang Adek Hussin berkata, SC sedang memuktamadkan Taksonomi SRI berikutan kertas perundingan awam yang dikeluarkan pada Disember tahun lepas.

“Kami akan meneruskan agenda SRI untuk fasa pembangunan pasaran seterusnya.

“Ini jelas dinyatakan dalam Pelan Induk Pasaran Modal 3 (CMP3) kami. SRI, berserta pasaran modal Islam (ICM) akan memainkan peranan penting dalam mempercepatkan peralihan kepada ekonomi pemegang kepentingan yang mampan dan inklusif,’’ katanya.

Beliau berkata demikian semasa Persidangan Maya SRI 2022 bertajuk ‘Preserving the Climate through Sustainable Business and Living’.

Beliau berkata, SC berhasrat mengembangkan rangkaian produk dan perkhidmatan untuk kewangan sosial Islam dan pelaburan berimpak, selaras dengan prinsip SRI.

“SC juga akan membangunkan rangka kerja untuk instrumen berasaskan pasaran bagi membolehkan kewangan peralihan di Malaysia. Ini akan meningkatkan pilihan pembiayaan untuk syarikat pada pelbagai peringkat perjalanan kemampanan mereka,” kata Awang Adek.

Beliau berkata, hala tuju pelaburan mampan Malaysia bermula seawal 2014 apabila Rangka Kerja Sukuk SRI SC diperkenalkan, yang membolehkan dana dikumpul untuk membiayai pelbagai projek hijau, bermanfaat dari segi sosial dan mampan.

Sehingga kini, sejumlah RM8.3 bilion Sukuk SRI telah dikeluarkan di bawah rangka kerja ini.

Di samping itu, garis panduan mengenai Dana SRI telah dilancarkan pada 2017 untuk memudahkan pertumbuhan dana Alam Sekitar, Sosial dan Tadbir Urus (ESG) di Malaysia.

Sehingga 2021, 34 dana SRI telah dilancarkan, menawarkan peluang kepada pelabur borong dan runcit untuk melabur dalam dana-dana yang fokus pada ESG konvensional dan patuh Syariah.

‘‘Perniagaan hari ini berhadapan jangkaan yang semakin meningkat daripada pihak berkepentingan dan komuniti yang mereka memberikan perkhidmatan. Malah, mereka sedang dinilai mengenai komitmen kemampanan dan pengendalian isu sosial mereka.

“Penyelidikan terkini oleh  PricewaterhouseCoopers (PwC) mendapati 94 peratus daripada 50 syarikat senaraian awam (PLC) teratas Malaysia mempunyai strategi ESG,’’ katanya.

Beliau menambah amalan perniagaan yang mampan dan inklusif bukan sahaja memberi manfaat kepada pemegang saham tetapi semua pihak berkepentingan.

Justeru, lembaga pengarah dan pengurusan mesti mengetuai dan memastikan kemampanan adalah teras strategi dan operasi perniagaan.

”Paling penting, pelabur juga mesti memainkan peranan mereka dengan menyoroti kredibiliti komitmen korporat dan membentuk naratif ke hadapan. Pastinya, kemajuan sudah pasti dicapai tetapi  perjalanan masih panjang,” kata Awang Adek.

Beliau berkata pada masa hadapan, kunci untuk mengurus peralihan kepada masa depan yang lebih mampan dan lebih hijau ialah ketersediaan pembiayaan dan dorongan untuk perubahan.

“Perubahan mampan memerlukan pelaburan dalam teknologi baharu dan penyelesaian inovatif.

“Instrumen pembiayaan dan pengurusan risiko berasaskan pasaran dilengkapi dengan baik untuk memudahkan usaha awam dan swasta dalam pengurangan dan peralihan iklim,’’ katanya.

Beliau menambah Bloomberg Intelligence telah menganggarkan aset berkaitan ESG global di bawah pengurusan berkembang kepada AS$50 trilion menjelang 2025, terutamanya didorong oleh aliran masuk dana yang tertumpu pada perubahan iklim.

– Bernama

See author's posts


Kedah terkandas, JDT hampiri kejuaraan

KEDAH terpaksa melupakan hasrat untuk mencabar juara enam kali berturut-turut Johor Darul Ta’zim (JDT), untuk gelaran Liga Super 2020 apabila tewas 2-1 kepada Pahang di Stadium Darul Makmur, Kuantan,malam sabtu.

Kedah bermula baik apabila membuka jaringan menerusi penyerang import dari Ivory Coast Tcheche Hermann Kipre, pada minit ke-15, namun skuad Tok Gajah bangkit menyamakan kedudukan menerusi Adam Reed pada minit ke-40.

Sebaik sahaja babak kedua bermula, skuad kendalian Dollah Salleh tidak memberikan masa buat Kedah, menerusi jariangan Nik Muhammad Sharif Mohd Lazim, pada minit ke-46.

Keputusan itu menyaksikan Kedah kekal di tangga ketiga dengan 16 mata dengan berbaki dua perlawanan, manakala JDT yang gah di persada carta dengan 23 mata, hampir pasti meraih kejuaraan ketujuh, diikuti Perak di tempat kedua dengan 17 mata.

Sekiranya JDT tewas dalam kedua-dua baki perlawanan sekalipun, Perak hanya mampu mengugat kedudukan skuad Harimau Selatan itu, jika menang dengan jumlah jaringan yang besar kerana skuad kendalian Benjamin Mora, memiliki kelebihan jaringan sebanyak 17 gol, berbanding Perak yang hanya memiliki kelebihan tiga gol.

Dalam satu lagi aksi, Selangor yang baharu sahaja menamatkan khidmat ketua jurulatih B. Sathianathan kerana prestasi tidak memuaskan, terpaksa berhempas-pulas untuk bangkit meraih satu mata dengan mengikat UiTM FC 3-3 di Stadium UiTM, Shah Alam.

Skuad Gergasi Merah diselamatkan oleh sepakan penalti pemain import dari Nigeria Ifedayo Olusegun masa minit-minit terakhir perlawanan (90+5), selepas terlebih dahulu meraih jaringan menerusi Ifedayo pada minit ke-34 dan Sandro Da Silva pada masa kecederaan babak pertama (45+4).

Penyerang import dari Brazil Gustavo Dos Santos pula muncul wira pasukan UiTM FC selepas meledak gol pada minit ke-48 dan 58, sebelum Rabih Ataya meletakkan pasukan universiti itu hadapan pada minit ke-62.

Dalam saingan Liga Premier petang tadi, Pulau Pinang meningkatkan jurang di persada carta menerusi kemenangan tipis 2-1 ke atas Universiti Kebangsaan Malaysia (UKM) FC di Stadium Majlis Perbandaran Selayang.

UKM FC mengejutkan Pulau Pinang menerusi jaringan penyerang import dari Nigeria Akanni-Sunday, pada minit ke-17, namun skuad Harimau Kumbang mengesahkan kemenangan menerusi jaringan penyerang import dari Brazil Casagrande, pada minit ke-48 dan sepakan penalti rakan senegaranya Endrick Dos Santos.

JDT II pula sekadar seri 1-1 menentang pasukan tercorot carta Perak II, di Stadium Tan Sri Hassan Yunos, Larkin, hasil jaringan Fernando Rodriguez Ortega pada minit ke-23, sebelum Sacha Petshi mengikat kedudukan, menerusi sepakan penalti pada minit ke-64, apabila Kei Hirose menjatuhkan Khairul Asyraf dalam kotak penalti. Pulau Pinang kekal di puncak carta dengan 23 mata, diikuti Kuala Lumpur (20), JDT II (15) dan Terengganu FC II (13), di mana Pulau Pinang dan Kuala Lumpur sudah pun mengesahkan kenaikan ke Liga Super 2021.-Bernama

See author's posts


PKP akan dinilai semula – Muhyiddin

KUALA LUMPUR: Tan Sri Muhyiddin Yassin (gambar) berkata Perintah Kawalan Pergerakan (PKP) yang sedang berkuat kuasa akan dinilai semula khususnya di negeri-negeri yang sedang mengalami peningkatan kes positif Covid-19 secara mendadak.

Perdana Menteri berkata ia penting bagi memastikan prosedur operasi standard (SOP) dan tindakan yang diambil berkesan dalam membendung penularan wabak berkenaan yang sedang meningkat di dalam dan luar negara.

Menurutnya kerajaan telah menggunakan sistem amaran awal iaitu Hotspots Identification for Dynamic Engagement (HIDE) bagi mengenal pasti kawasan atau premis yang berisiko menyumbang kepada penularan Covid-19.

“Premis-premis ini akan diarah tutup jika dikesan telah dilawati sejumlah besar mereka yang positif Covid-19. Pendekatan ini selari dengan keputusan kerajaan mengawal dan membendung penularan jangkitan Covid-19 secara bersasar.

“Melalui sistem ini pemantauan dilakukan setiap hari bagi mengenal pasti lokasi tumpuan awam yang berisiko tinggi. Saya menyeru orang ramai sentiasa mematuhi SOP ditetapkan serta elak berada di tempat sempit dan sesak bagi melindungi diri, keluarga dan masyarakat,” katanya dalam kenyataan, kelmarin.

Kes positif baharu wabak itu semalam melepasi angka 3,500 dengan 3,788 kes dilaporkan. – Bernama

See author's posts


Sarawak tetap akur

FAIZAL BUJANG

Persatuan Bola Sepak Sarawak
(FAS) masih menunggu kertas cadangan daripada tiga wakil tuan rumah
selewat-lewatnya esok sebelum mengumumkan keputusan muktamad berhubung status
tiga kejohanan utama iaitu Piala Sarawak, Futsal Piala Sarawak dan Piala Belia
Piala Sarawak.

Presiden FAS Dato Posa Majais
memberitahu, pada masa sama FAS turut belum mengambil ketetapan sama ada
meneruskan penganjuran kejohanan terbabit atau ditangguhkan.

“Pihak kita perlu
menunggu kertas cadangan dari tiga wakil tuan rumah terlebih dahulu sebelum
dapat mengumumkan keputusan berhubung status penganjuran kejohanan itu,”
ujar beliau semalam.

Menurutnya, untuk
membatalkan tiga kejohanan itu tidak akan berlaku namun besar kemungkinan
ditangguhkan atau ditunda ke tahun hadapan.

Itupun katanya, bergantung
kepada perkembangan semasa musibah penularan virus Covid-19 yang melanda negara
dan dunia ketika ini.

“Jika kerajaan masih
tidak membenarkan acara sukan bola sepak tidak boleh dilangsungkan, kita
terpaksa akur dan akan menangguhkannya,” tambah Dato Posa lagi.

Mengikut perancangan awal,
saingan untuk Kejohanan Bola Sepak Piala Sarawak akan berlangsung di Limbang
manakala untuk Kejohanan Futsal Piala Sarawak yang akan berlangsung di Sarikei
sementara Kejohanan Bola Sepak Piala Belia Sarawak diadakan di Serian.

Kesemua tiga kejohanan itu
dijadual berlangsung pada tarikh berbeza penghujung penghujung tahun ini.

See author's posts


Sejarah Iban

MENUA BERUNEI … Peratika penyauh menua Berunei ari Kuching (Sarawak) nya mih rampa menua kena pegai Sultan Berunei ari taun 1300 sebedau penatai James Brooke.

Tusun Ke-42

LEKA jaku, Iban / “Sea Dayak” dikena sida pemansik antropologis nyebut seraban bansa ti bejaku ngena jaku Iban (Ibanic speaking people). Leka jaku “Ibanic” ditengkebang Alfred B Hudson (1970), Professor Emeritus, University of Massachusetts, Amherst, Department of Anthropology. Nitihka pansik analisis “HVS-I region (12 April 2011)”, nunjukka Iban @ Ibanic Group nadai bida ari raban orang asal menua “indigenous people”. Kenu ku sida pemansik antropologis, bepelasarka cytochrome b gene, bansa Dayak @ Ibanic Group, endang seraban enggau orang asal menua (Orang Asli) di menua bukai. Nya alai, Iban nya seraban ari peturun Dayak Borneo ti datai ari menua Yunnan di China enggau Kemboja baka ti udah disebut dulu agi ari tu. Kenu ku sekeda penulis Orang Putih, leka jaku “Iban” datai ari jaku bansa Kayan “Hivan” ti mai reti orang ti udah pindah ari menua bukai tauka orang ti udu bejalai kin kia. Bisi mega sida ke tuai  madah, bansa Iban bulih nama “Iban” ari cherita Tindin “Bragah Ngindang” seduai Entinggi “Keti Aur Tulang”. Amai tauka enda, dua iti teori nya, ukai pekara ti berat lalu nyadi batang kelikuh bansa Iban Sarawak. Utai ti bendar iya nya, bansa Iban Sarawak endang seperugan, saum  aki ini enggau bansa Dayak Borneo, lalu bisi tanda amat bepelasarka jaku @ Ibanic languages ti dikena IbanSarawak ke diatu. Ngenang pasal penatai Iban ke Sarawak, penatai aki ini Iban Sarawak ke diatu endang enda sebaka jalai, enda mega sebaka taun kenyau ari taun 1675, nitihka pansik antroplogis. Maya ti ngiga, berimba menua baru endur bumai betaun, Iban endang seruran charut enggau bansa Ukit, Baketan, Seru, Beliun, Lugat, Lusum sereta mayuh mega etnik orang asal (natives) ti mit-mit ke bukai, tang “Iban fears no other tribes”.

MELAYU SARIBAS KABAN DAYAK IBAN SARAWAK

Kenu ku orang tuai kelia, Rusak nya uchu Jelian ari Undup di ulu Batang Lupar. Ari menua Undup iya pindah enggau bala nembiak iya ke Sungai Paku. Maya jeman nya Tindin enggau bala iya endang udah lama diau mendam bumai betaun ba Sungai Paku nya. Datai ti Batang Paku Rusak mai bala iya nirika rumah panjai di Sekundong. Apin bangat lama udah ti nguan menua Paku, Rusak bisi ninga rita pasal seraban orang bukai bisi diau mendam di ili din: enda jauh ari Nanga Saribas.

“Sapa orang ti empu menua nya? Enda patut orang nya munsuh bansa kitai Dayak Iban. Manah aku betemu enggau sida nya, ngichaka bisi enggau bekaban sereta bejual beli,” pia ku Rusak bejaku dalam ati.

Hari siti iya pan mai dua tiga iku bala bujang berani iya undur ke ili laban deka betemu enggau orang nya. Datai di Nanga Luba, urung dua tiga batu ari ili Nanga Paku, iya ngetu ba tebing laban maya nya pasang raya. Maya ti ngetu duduk dalam perau, Rusak asai ke bisi ninga nyawa orang merau datai ari ili. Enda lama udah nya, sida  ke merau nya pan datai lalu ngetu berandau enggau Rusak.

“Datai ari ni kita tu, unggal?” pia ku Rusak ngepunka randau.

“Kamek tok datang dari laut?” ku timbal apai tuai orang siku nya. “Kamek nak pegi ke ulu, jumpa orang Dayak”.

“Aku tu Dayak mih. Aku deka ke ili nemuai ngagai Lugu,” ku saut Rusak.

“Au pia. Nuan Dayak pia. Sangka ku nuan tadi sida Seru. Enti pia kapa kami deka bejaku Melayu enggau nuan. Kami tu pandai jaku Dayak Iban mih.  Ni naka tanah ke ili kitu enggi orang Dayak Iban?” ku saut Melayu nya.

“Nanga Luba tu mih keterubah palan Iban betemu enggau kita Laut, nyadi…, palan tu mih sempadan tanah kami Dayak Iban enggau kita Laut,” ku timbal Rusak.

KEBUAH MELAYU DIKUMBAI LAUT

“Enti pia, aku setuju mih enggau penemu nuan nya,” ku timbal Melayu nya; setuju enggau penemu Rusak nya. Nya alai berengkah ari hari nya, bansa Melayu di Saribas diau mendam lalu empu tanah muak ke ili Sungai Saribas; bansa Dayak Iban muak ke ulu. Udah tembu randau Rusak enggau apai tuai Melayu nya, Rusak mupuk ke ili lalu betemu enggau Lugu iya nya bansa Dayak Iban tang nyau ngumbai diri Melayu laban ti masuk agama Islam. Nya alai berengkah ari hari nya bansa Dayak Iban Saribas nyebut bansa Melayu nya bansa “Laut” laban sida madahka diri datai ari ‘laut’.

Dua tiga hari udah nya, seraban agi bansa Dayak Iban ti betuaika Manggi pindah ari Undup lalu diau mendam begulai enggau Lugu di Nanga Saribas. Sebedau nya Manggi pindah ari Undup ke Sungai Tisak semak nanga Sungai Skrang. Ari Tisak Manggi pindah ke Ulu Maludam lalu ke ili datai di tasik.

Udah bepuluh-puluh taun Rusak ti betemu enggau Lugu di Nanga Saribas, Temenggong Kadir datai di Semaruang semak Kampung Melayu di Beladin, ngena perau layar lalu sangkai ba menua Manggi. Jeman nya urung taun (1690 AD – 1710 AD) maya perintah Sultan Berunei Ke-15 ti benama Sultan Nasarudin. Manggi tama ngagai perau nya lalu betemu enggau Temenggong Kadir lalu nanyaka penatai iya. Temenggong Kadir madahka diri datai ari Berunei. Ninga munyi nya Manggi semina nagunka pala laban enda tentu nemu utai ti ku Temenggong Kadir nya. Semadi ninga leka jaku Berunei lalu meda Melayu Berunei nya nunjuk tunga ke tasik. Maya nya mega Temenggong Kadir nanya sekali ke Manggi setuju tauka enda nerima iya nyadi ke bakih lalu minta diri diau di Semaruang. Nya alai, udah ti berunding enda lama dalam ati diri.

“Enda patut ga nembiak aku enda setuju enggau penemu aku nerima bansa Laut tu awakka mayuh agi mensia diau sebelah Nanga Saribas tu, nyamai agi ga enda sunyi menua. Ngichaka bisi enggau bebakih, napi munsuh engka bisi datai deka ngalahka menua tu,” ku iya bejaku dalam ati diri empu.

Maya nya Tindin seduai Rusak endang lama udah entap diau di Batang Paku, Talap di Ili Layar, Patinggi Ngadan di Batu Api di ulu Betong lalu Temegoh di Sungai Bangkit pati Batang Paku Ili.

Enda lama udah Temenggong Kadir diau mendam di Semaruang, seiku orang dagang ti benama Abang Gudam datai ari pasar Pagar Ruyong di Minangkabau, Sumatra. Iya mai mayuh bansa kain ke dijual iya. Datai di Semaruang iya pan minta pemendar bedagang di menua Manggi enggau Temenggong Kadir. Manggi laban ti enda tentu nemu jaku Melayu, enda lama betunga enggau seduai nya. Mayuh mih randau bukai antara Temenggong Kadir enggau Abang Gudam.

Udah bebulan-bulan bedagang sebelah menua Manggi enggau Temenggong Kadir, nyau teleba sereta bebakih amai sida tiga nya, nyau baka diri menyadi. Manggi enggau Temenggong nyau suah meri Abang Gudam utai diempa baka beras, ikan enggau manuk. Pia mega Abang Gudam nyau meri seduai nya kain sutera. Ukai main pengaga bala bini anak Manggi ngena kain sutera maya bisi pengerami. Kemaya ke kala ngena kain baka nya? Meda pan enda kala. Kapa nyebut!

TEMENGGONG KADIR LARI ARI ASTANA

Hari siti maya ti tama deka nemuai ngagai Temenggong Kadir ba perau layar iya, mayuh mih buah randau seduai. Maya nya Temenggong Kadir madahka diri endang asal Melayu Berunei. Kenu ku iya, sebedau ti nyadi orang dagang lalu rembus ba Sungai Saribas, Temenggong Kadir kala gawa ba astana Sultan Berunei nyadi ‘jurubahasa’ ba ‘mahkamah’ Sultan. Mayuh bansa bukai ukai Melayu selalu minta diaduka laya lalu betemu enggau Sultan Berunei, bisi nya bansa Dayak Iban, sekeda nya bansa Kadazandusun enggau mayuh mega bansa bukai, nyau enda alah ingat iya. Lama iya gawa ba kot enggau Sultan Berunei; tang iya rari lalu ngemaduka diri gawa dia udah anak dara iya ti benama Dayang Chi dipejal Sultan nyadi gundik tauka indu simpan. Tegal ti pedis ati meda ulah Sultan nya mih kebuah iya rari lalu begulai enggau bansa Dayak Iban di Saribas. Temenggong Kadir madah, bajik amai anak iya ti dirampas Sultan nya. Enti sema bisi orang berani nyelamatka anak iya nya ari Sultan, manjung iya gaga lalu ngasuh orang nya jadi enggau anak iya. Ba astana nya anak iya nya ukai jadi melaki bini enggau Sultan tang nyadi indu simpan. Meda Abang Gudam nya sigat sereta kering amai gamal, Temenggong Kadir ngumbuk sereta meransang Abang Gudam nyelamatka anak iya nya ari Sultan Berunei.

Referen maya &  kolobrasyen: Tetuan Alexander Mering – Kabupaten Sintang (Bachelor of Law, UNTAN, Pontianak,  Indonesia & The Encyclopaedia of Iban Studies, Volume III, Joanne and Vinson H. Sutlive). The Sarawak Journal 1994 -The Source of Iban History, Benedict Sandin)

(Betampung ba Tusun Ke-43  minggu nyin ila)

Nya mih, sekeda cherita penatai enggau pemindah bansa Iban makin ngansak sesemak ke Utara, ari menua Batang Sadong, nyentuk ke menua Batang Krian-Sebelak di menua Saratok ke diatu. Arapka Iban patut nemu asal penatai diri empu endang seperugan sebedau bepechah berimba menua baru di menua bukai.  Artikel ti deka nyadi bup tu ila, endang deka befokus ba senentang perugan Dayak @ Ibanic Group aja, ukai reti kitai ngelaung tauka enggai begulai enggau bansa Dayak bukai, tang mih awakka mudah agi dipansik laban mit agi rampa. Bansa Dayak bukai awakka sida empu ga mansik. Nitihka pansik Litericha enggau Sains Spiritual, Dayak @ Ibanic Group tu ukai semina kala diau begulai enggau Bunsu Petara (Dewa) – Sengalang Burung tujuh iku diri menyadi, Orang Panggau Libau enggau mayuh bansa Antu, dulu kelia; tang bansa Dayak Borneo @ Ibanic Group mega datai ari peturun Bunsu Petara (Dewa, Dewi) ti bechampur enggau mensia dunya  (1) Bunsu Petara (Dewa) + Mensia   (2) Antu + Mensia + Bunsu Petara. Ila kita meda lenak agi, amat tauka enda utai tu. Pia mega, bala tuai Iban Sarawak dulu kelia endang dipilih Bunsu Petara, atas pemendar ari Petara (Tuhan, God Almighty). Pechaya tauka enda, bepanggai ba pemacha empu. Engka bisi ga pemacha deka nemu pasal referen artikel tu, endang enda ulih dirintai ditu laban kelalu mayuh, lalu deka ditulis dalam bup maya dichelak ila. Nya alai, Iban patut nemu asal penatai peturun diri empu, ambika kitai mega ulih serakup lalu begempung enggau bansa bukai di Sarawak. Engka bala pemacha bisi utai tanya tauka deka ngirum infomasyen engga gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115.

Oleh HARRY USUP UMBAR

See author's posts


Terus pelihara perpaduan ummah

ADENG IDRUS

LIMBANG: Perpaduan ummah bukan hanya untuk umat Islam sahaja, sebaliknya merangkumi seluruh masyarakat berbilang kaum dan agama di Sarawak.

Interaksi antara masyarakat majmuk ini perlu terus dipelihara dengan amalan saling menghormati, toleransi untuk meningkatkan kesejahteraan bersama.

Timbalan Ketua Menteri Datuk Amar Awang Tengah Ali Hasan turut menyeru agar masyarakat terus memberi perhatian dalam aspek pendidikan dan menguasai bidang kemahiran untuk bergerak maju seiring dengan perkembangan dunia hari ini.

Beliau yang juga Menteri Pembangunan Bandar & Sumber Asli II dan Menteri Pembangunan Pembangunan Perdagangan Antarabangsa & Industri, Terminal Perindustrian dan Pembangunan Usahawan Sarawak menyatakan demikian pada Majlis Penyampaian Sumbangan Hari Raya Aidil Fitri daripada Lembaga Amanah Kebajikan Islam Limbang(LAKIL) kepada petugas masjid dan surau, anak-anak yatim dan ibu tunggal di Pejabat Residen Bahagian Limbang semalam.

Seterusnya Awang Tengah mahu setiap masyarakat memainkan peranan masing-masing dalam berhadapan norma kehidupan baharu akibat wabak Covid-19.

Amalan menjaga kebersihan diri, penjarakan sosial dan pemakaian penutup mulut dan hidung perlu dipatuhi dalam usaha mengekang wabak yang masih belum ada vaksin penyembuh.

Oleh itu, sambutan Hari Raya dan Gawai tahun ini akan menjadi sesuatu yang berbeza dan menuntut masyarakat terbabit untuk berkorban kemeriahan sambutan perayaan demi keselamatan semua.

Mereka harus menerima hakikat untuk mengadaptasi kehidupan dalam norma baru yang jauh sekali daripada amalan terdahulu.

Aspek keselamatan dan kesihatan diri perlu diutamakan kerana untuk menunggu terhasilnya vaksin penentang Covid-19 pasti memakan masa lama.

Namun segalanya dapat diatasi dengan mematuhi segala arahan PKPB serta memenuhi segala SOP yang telah digariskan oleh kerajaan.

Beliau mahu agar sumbangan ini diagih dengan mengikuti SOP dan peraturan arahan PKPB.

Turut hadir Menteri Muda Pertanian, Datuk Dr Abdul Rahman Ismail, ADUN Batu Danau, Paulus Palu Gumbang, Residen Bahagian Limbang, Ir Ahmad Denney Ahmad Fauzi serta wakil penerima sumbangan.

Seramai 215 petugas surau dan masjid menerima sumbangan diikuti 72 orang anak yatim dan 172 orang ibu tunggal daripada Daerah Limbang.

See author's posts


40,000 individu dalam data rangkaian penularan Covid-19

KUALA LUMPUR: Polis Diraja Malaysia (PDRM)
telah menerima data rangkaian penularan Covid-19 melibatkan kira-kira 40,000
individu yang termasuk individu dikaitkan dengan kluster ahli tabligh daripada
Kementerian Kesihatan Malaysia (KKM).

Ketua Polis Negara Tan Sri Abdul Hamid Bador
berkata, data berkenaan diperincikan secara satu persatu oleh pasukan petugas
Jabatan Siasatan Jenayah (JSJ) diketuai Pengarah JSJ Bukit Aman Datuk Huzir
Mohamed bagi mengesan mereka yang berkemungkinan terlibat dengan jangkitan
wabak itu.

Beliau berkata, hasil daripada data KKM itu,
pihaknya telah mengenal pasti beberapa daerah yang terdapat individu dan
kumpulan yang seharusnya perlu tampil membuat saringan pemeriksaan Covid-19.

“Kami membuat analisis daripada data-data itu
dengan membantu KKM mengenal pasti sehingga lebih kurang 11,000 ahli tabligh
yang menyertai majlis ijtimak di Masjid Sri Petaling, di sini, baru-baru ini.

“Daripada data ini, pasukan berkenaan telah
memperhalusi dan menggunakan kaedah tertentu untuk mengenal pasti rangkaian
kontak rapat, perjalanan dan siapa yang mungkin dijangkiti mereka yang terlibat,”
katanya kepada Bernama di Bukit Aman, di sini.

“Kami kenal pasti individu itu termasuklah
mendapatkan maklumat lengkap seperti alamat rumah, nombor telefon dan kad
pengenalan yang diperoleh daripada pasukan itu untuk kami beri pada KKM untuk
hadir membuat saringan pemeriksaan Covid-19,” katanya.

Beliau berkata, kebanyakan kumpulan ahli
tabligh itu telah disaring dan pihak polis menyeru  orang ramai agar tidak mengecam dan
mendiskriminasi ahli tabligh.

Selain itu Abdul Hamid berkata, pasukan
berkenaan juga sedang berusaha memperoleh maklumat ahli tabligh yang berada di
luar negara dan akan menyampaikannya kepada pihak Jabatan Imigresen atau pihak
pelabuhan untuk menunggu kepulangan mereka di lapangan terbang dan pelabuhan.

“Ini bertujuan untuk sahkan kumpulan ahli
tabligh yang tiba dan polis akan terus ambil tindakan mengiringi mereka menaiki
bas serta dibawa ke pusat kuarantin untuk menjalani kuarantin wajib selama 14
hari,” katanya.

Sebelum ini, dilaporkan pihak penganjur
ijtimak tabligh di Masjid Jamek Sri Petaling di sini mendakwa sebanyak 95
peratus daripada kira-kira 11,000 peserta perhimpunan tabligh telah tampil
membuat saringan kesihatan bagi Covid-19.

Susulan itu, polis menubuhkan pasukan petugas
melibatkan pegawai dan anggota JSJ di semua peringkat daerah dan kontinjen
polis negeri dalam usaha mengesan mereka yang menghadiri perhimpunan itu dari
28 Februari hingga 1 Mac lepas yang kini menjadi kluster terbesar jangkitan Covid-19
di negara ini. – BERNAMA

See author's posts


Petugas media terima suntikan mulai esok

KUALA LUMPUR: Para petugas media yang berdaftar dalam Program Imunisasi Covid-19 Kebangsaan akan mula menerima suntikan dos pertama vaksin Covid-19 Rabu ini, kata Menteri Penyelaras Program Imunisasi Covid-19 Kebangsaan Khairy Jamaluddin.

Beliau berkata, janji temu bagi tujuan vaksinasi  itu akan mula diterima oleh petugas media semalam.

“Ada dalam kalangan mereka mula menerima tarikh janji temu vaksin semalam. Jadi, suntikan itu akan mula dilaksana pada Rabu.

“Jumlah penerima vaksin dalam kalangan petugas media bagaimanapun belum diputuskan lagi dan kami masih menelitinya,” katanya, kepada pemberita selepas melawat Pusat Pemberian Vaksin (PPV) di Pusat Konvensyen Kuala Lumpur (KLCC), di sini semalam.

Bulan lepas, Khairy dilapor berkata lebih 5,000 petugas media menerima tarikh janji temu untuk divaksinasi, mulai Jun.

Sementara itu, Khairy yang juga Menteri Sains, Teknologi dan Inovasi berkata operasi hari pertama PPV KLCC semalam  berjalan lancar.

Ditanya mengenai isu terdapat segelintir warga emas yang dikatakan enggan menerima suntikan vaksin Covid-19 AstraZeneca, Khairy berkata, pihaknya menyarankan agar golongan itu tidak memilih jenis vaksin.

— Bernama

See author's posts


Peneroka Felda anggap dakwaan AS tidak berasas

KOTA TINGGI: Kalangan peneroka Lembaga Kemajuan Tanah Persekutuan (Felda) di Felda Air Tawar 2 di sini menyifatkan tindakan Jabatan Kastam dan Perlindungan Sempadan (CBP) Amerika Syarikat (AS) menyekat import minyak sawit dan produk keluaran FGV Holdings Bhd (FGV) atas alasan membabitkan tenaga paksa, sebagai satu dakwaan tidak berasas.

Sambil menganggap tuduhan itu berniat jahat untuk memburukkan imej sawit Malaysia, rata-rata mereka yang ditemui Bernama bukan setakat kecewa, malah menafikan sekeras-kerasnya wujudnya amalan kerahan tenaga buruh paksa warga asing serta kanak-kanak.

Ini berikutan ketetapan atau amalan perladangan masa kini seperti penetapan pensijilan Minyak Sawit Mampan Malaysia (MSPO) yang jelas menggariskan kepentingan aspek termasuk kebajikan pekerja.

Md Zahir Salikin, 71, yang mengusahakan tanaman kelapa sawit sejak 2004 berkata beliau dan rakan peneroka lain mengusahakan tanaman itu secara persendirian.

Beliau yang juga peneroka generasi pertama berkata kebajikan pekerja asing  terbabit turut dijaga dan tiada sebarang penindasan berlaku.

“Semua dakwaan itu tidak betul…ini kemungkinan hasutan pihak-pihak yang mahu memburukkan minyak sawit Malaysia. Memang tiada buruh paksa dan tiada kerahan tenaga kanak-kanak.

“Saya sendiri, secara peribadi memang menafikan sepenuhnya dakwaan tesebut. Saya tanam sendiri benih (kelapa sawit) yang diluluskan Felda dan MPOB (Lembaga Minyak Sawit Malaysia). Semua saya buat sendiri dan pembantu saya pun dalam kalangan peneroka tetapi bukan buruh paksa atau kanak-kanak,” katanya.

Beliau mengulas tindakan pihak CBP pada Rabu lepas yang telah mengarahkan Perintah Sekatan Pelepasan (WRO) berkuat kuasa 30 Sept, 2020 terhadap produk-produk keluaran FGV Holdings Bhd (FGV) atas alasan berdasarkan maklumat siasatan selama setahun mengenai berlakunya kerahan tenaga paksa serta kebimbangan membabitkan khidmat kanak-kanak.

FGV menerusi kenyataan semalam pula sebaliknya menegaskan bahawa ia telah mengambil langkah-langkah konkrit sejak beberapa tahun lepas yang memaparkan komitmen menghormati hak asasi manusia serta mendukung standard-standard tenaga kerja yang diamalkan.

Sementara itu, Mohd Arfanny Arin, 30, dan Nur Hisyam A.Halim, 29, yang merupakan generasi kedua Felda mempertikaikan laporan CBP AS yang disifatkan sebagai satu pembohongan.

Menurut mereka, ini berikutan hampir kesemua pengusaha tanaman kelapa sawit di Felda Air 2 itu itu telah mendapat pensijilan MSPO.

Mohd Arfanny menegaskan, mereka tidak akan mendapat pensijilan berkenaan jika benar berlaku penindasan tenaga buruh paksa, keganasan fizikal dan seksual serta penggunaan buruh paksa kanak-kanak dalam proses pengeluaran minyak sawit berkenaan.

“Meskipun ada buruh asing dari Indonesia, India dan Bangladesh yang bekerja di sektor berkenaan tapi kebajikan mereka tetap dijaga. Mereka ada penempatan, gaji minimum yang ditetapkan kerajaan pula sebanyak RM1,200 selain pemeriksaan kesihatan, cuti dan lain-lain,” katanya.

Mohd Arfanny berkata, pensijilan MSPO itu pula dilaksanakan dan diaudit oleh kontraktor luar yang bertindak menilai dan mengaudit dari pelbagai aspek.

“Oleh itu, kita memang mengikut prosedur operasi standard (SOP) yang ditetapkan untuk mendapatkan pensijilan berkenaan.

“Untuk makluman, seluruh Felda Air Tawar 2 telah mendapat MSPO dan setiap tahun kita akan diaudit. MSPO ini adalah lesen untuk membolehkan minyak sawit kita dijual ke negara luar…ini mengikut SOP yang ditetapkan bukan kita suka-suka buat sendiri.

“Dalam SOP itu juga jelas menggariskan kebajikan para pekerja yang perlu dijaga. Bagi kelapa sawit, kita boleh jaga pokok berusia setahun sehingga 30 tahun, maknanya kehidupan semula jadi (dijaga), binatang juga dapat hidup dengan baik dan terjaga. Bukan setakat manusia, tapi alam sekitar juga dijaga,” katanya.

– Bernama

See author's posts


AS ambil tindakan tegas krisis

WASHINGTON: Amerika Syarikat (AS) memberi amaran akan mengambil tindakan tegas berhubung krisis yang tercetus antara China dan Hong Kong.Presiden Donald Trump berkata, AS memandang serius perkembangan yang berlaku di Hong Kong dan sedang meneliti tindakan yang akan diambil dalam tempoh beberapa hari akan datang.Beliau berkata demikian ketika menjawab soalan wartawan pada satu sidang media di Rumah Putih pada Selasa.“Soalan kamu terlalu awal. Kami sedang melakukannya sekarang dan sedang melakukan sesuatu mengenainya.“Saya rasa kamu akan rasa ia sangat menarik, namun saya tidak akan bercakap mengenainya hari ini. Saya akan bercakap mengenainya dalam beberapa hari mendatang,” katanya.Trump turut memberi bayangan tindakan yang akan diambilnya nanti adalah ‘sangat tegas’ namun tidak mendedahkan sebarang butiran lanjut. – AFP

See author's posts


23 TERKORBAN lori bawa petrol terbakar

LOKOJA: Seramai 23 orang termasuk pelajar terkorban apabila sebuah lori membawa muatan petrol terbalik dan terbakar, di jalan raya yang sibuk di tengah bandar di wilayah berkenaan, semalam.

Presiden Nigeria, Muhammadu Buhari, berkata kematian 23 mangsa seperti yang disahkan oleh Suruhanjaya Keselamatan Jalan Raya Persekutuan adalah tragedi buruk yang menimpa negara.

“Saya amat bimbang dengan kejadian yang sering berlaku dan membabitkan jumlah korban yang ramai di negara ini,” katanya dalam satu kenyataan.

Justeru beliau menggesa semua pengguna jalan raya supaya mematuhi peraturan dan undang-undang jalan raya bagi mengelak kejadian serupa berlaku di masa depan.

Kemalangan membabitkan lori membawa muatan petrol sering berlaku di jalan raya Nigeria yang tidak diselenggara.

Dalam kejadian itu, beberapa kenderaan termasuk bas membawa pelajar dari sebuah politeknik terbakar.

Difahamkan, kemalangan itu berlaku apabila brek lori membawa muatan petrol yang datang dari arah Okene gagal berfungsi mengakibatkan kenderaan itu terbabas dan terbakar di lebuh raya Lokoja-Abuja.

Sementara itu, Gabenor negeri, Yahaya Bello merakam ucapan takziah kepada keluarga mangsa. “Saya amat sedih dengan kejadian yang berlaku, meragut nyawa, membabitkan banyak kenderaan dan harta benda,” katanya.

See author's posts


Malaysia umum dua inisiatif utama

DUBAI: Malaysia memperkenalkan dua inisiatif utama yang akan memacu dan memangkin ekonomi digital serta peluang pelaburan di Malaysia dan rantau ini.

Menteri Komunikasi dan Multimedia, Tan Sri Annuar Musa berkata, salah satunya ialah program DE Rantau yang disasarkan menjadikan Malaysia sebagai Hab Nomad Digital pilihan dalam usaha untuk meningkatkan penggunaan digital dan mempromosikan mobiliti profesional digital serta pelancongan di seluruh negara.

Beliau berkata, inisiatif seterusnya ialah program Perdagangan Digital Malaysia yang ditubuhkan untuk memacu kebolehoperasian serta penyelarasan standard dan pendekatan kawal selia yang lebih baik untuk memudahkan perdagangan rentas sempadan.

“Hab Nomad Digital adalah berbeza daripada pendekatan berasaskan lokasi di bawah MSC Malaysia. Kini ia bukan hanya Koridor Raya Kuala Lumpur atau Cyberjaya.

“Ia tidak sepatutnya eksklusif atau berdasarkan lokasi, ia sepatutnya di seluruh negara. Semestinya sekiranya kita mahu menggalakkan digital nomad, kita mesti ada kemudahan di kawasan itu, lebih-lebih lagi bagi promosi pelancongan seperti Sipadan, Pulau Langkawi atau Tioman,” katanya.

Annuar berkata demikian pada sidang media selepas pelancaran Minggu Ekonomi Digital Malaysia sempena Ekspo 2020 Dubai di Pavilion Malaysia di sini, semalam.

Mengenai program Perdagangan Digital, Ketua Pegawai Eksekutif Perbadanan Ekonomi Digital Malaysia (MDEC), Mahadhir Aziz berkata, objektif utama program itu adalah untuk menyokong perdagangan rentas sempadan.

Beliau berkata, inisiatif itu akan melibatkan pelbagai bentuk termasuk mempunyai sistem digital yang boleh melakukan urus niaga data antara negara serta perjanjian perdagangan digital yang perlu dipersetujui oleh Malaysia untuk berfungsi dengan negara lain yang telah meratifikasi perjanjian yang sama.

“Kami perlu melihat kepercayaan rentas sempadan terhadap data yang kami kongsikan juga. Di Malaysia, dan sebagai sebahagian daripada Digital Malaysia, kami akan bermula dengan projek e-invois nasional.

“Ini telah dinyatakan dalam Pelan Tindakan Ekonomi Digital Malaysia (MyDIGITAL), di mana kami akan melihat untuk mengurangkan dan meminimumkan ketirisan pendapatan serta hasil untuk kerajaan semasa melakukan perdagangan,” katanya.

Mengulas lanjut, beliau berkata mengikut data daripada MDEC dan Lembaga Hasil Dalam Negeri (LHDN), kerajaan berkemungkinan akan mempunyai sekurang-kurangnya RM2.1 bilion hasil tambahan sebaik sahaja e-invois dilaksanakan, ia akan mengambil masa tiga hingga enam tahun bergantung kepada negara lain.

Minggu Ekonomi Digital Malaysia adalah sebahagian daripada 26 program perdagangan dan perniagaan diadakakan secara mingguan yang dianjurkan oleh Pavilion Malaysia untuk Ekspo 2020 Dubai.

MDEC mensasarkan untuk menarik pelaburan bernilai lebih RM300 juta serta 50 bakal perniagaan yang layak semasa Minggu Ekonomi Digital Malaysia yang berlangsung dari 9 hingga 15 Januari.- Bernama

See author's posts


Jadual penyuraian murid perlu dipatuhi

SEREMBAN: Kementerian Pendidikan meminta kerjasama ibu bapa untuk mematuhi prosedur operasi standard (SOP), terutamanya semasa proses penyuraian murid sebagai langkah berjaga-jaga bagi mencegah penularan Covid-19 dalam komuniti.

Menteri Kanan Pendidikan Datuk Dr. Radzi Jidin berkata, pihak sekolah telah menyusun jadual penyuaraian murid dengan pelbagai kaedah, jadi amat penting ibu bapa mengikut ketetapan yang diberikan agar dapat melindungi keselamatan anak-anak.“Kebanyakan sekolah menggunakan kaedah penyuraian secara berperingkat, oleh itu amat penting ibu bapa mematuhi jadual penyuraian yang ditetapkan oleh pihak sekolah,” katanya, selepas melakukan lawatan di Sekolah Kebangsaan King George V, Seremban pada pagi semalam.

Radzi tiba di sekolah berkenaan pada 7.30 pagi, meluangkan masa kira-kira sejam meninjau situasi kemasukan murid Tahun Satu hingga Tahun Enam.

Beliau berkata, hampir tiga juta murid di peringkat sekolah rendah memulakan sesi persekolahan sepenuhnya secara bersemuka hari ini, di seluruh negara.

Beliau berharap ibu bapa dapat memberi kerjasama baik ketika sesi penyuraian murid nanti, yang hanya mengambil masa sekitar 10 hingga 20 minit.

“Kita dapat lihat proses kehadiran murid ke sekolah pada pagi ini berjalan lancar, diharapkan situasi yang sama pada sebelah petang nanti, kerana ia merupakan satu keadaan yang lebih mencabar kepada ibu bapa, guru dan murid,” katanya.

Sementara itu, mengulas mengenai kes jangkitan Covid-19 dalam kalangan pelajar dan guru sejak persekolahan secara bersemuka bermula, beliau menyifatkan keadaan masih terkawal.

Beliau berkata, sekiranya terdapat kes Covid-19 yang di sesebuah sekolah, Pusat Kesihatan Daerah akan menentukan sama ada sekolah terbabit perlu ditutup sepenuhnya atau sebahagian sahaja. — Bernama

See author's posts


Tiga lagi direman bantu siasatan

KOTA BHARU:  Tiga lagi anggota polis direman bermula semalam bagi membantu siasatan Suruhanjaya Pencegahan Rasuah Malaysia (SPRM) berhubung kes seorang pegawai kanan polis yang didakwa meminta suapan sebanyak RM200,000 daripada pasangan pengedar dadah.

Tiga anggota berpangkat sarjan, koperal dan lans koperal berumur lingkungan 30-an hingga 40-an itu direman selama empat hari hingga Khamis ini selepas Pendaftar Mahkamah Majistret Kota Bharu Nor Faezah Abdullah mengeluarkan perintah itu di Mahkamah Majistret 4, di sini semalam.

Perintah tahanan reman itu dibuat di bawah Seksyen 117 Kanun Prosedur Jenayah.

Menurut sumber SPRM, ketiga-tiga anggota dari Ibu Pejabat Polis Daerah (IPD) Pasir Mas ditahan di pejabat SPRM selepas memberi keterangan, petang kelmarin.

Pengarah SPRM Kelantan Rosli Husain mengesahkan penahanan ketiga-tiga anggota polis itu.

Di mahkamah yang sama, Nor Faezah turut mengeluarkan perintah lanjutan reman ke atas seorang pegawai kanan berpangkat Asisten Superintendan (ASP) yang berakhir semalam, selama empat hari lagi hingga Khamis.

Pada Jumaat dan Sabtu lepas, Bernama melaporkan dua pegawai kanan masing-masing berpangkat ASP dan DSP, kedua-dua berumur 48 tahun telah direman berhubung kes tersebut.

Pengawai kanan berpangkat ASP itu didakwa meminta suapan sebanyak RM200,000 daripada pasangan pengedar dadah berkenaan manakala pegawai berpangkat DSP direman bagi membantu siasatan kes yang sama.

— Bernama

See author's posts


Willie serah pada pucuk pimpinan PBB

KUCHING: Penyandang kerusi Parlimen Puncak Borneo, Datuk Willie Mongin berkata masih terlalu awal baginya untuk menyatakan sesuatu mengenai kedudukannya pada masa sekarang.

Timbalan Menteri Perusahaan Perladangan dan Komoditi itu bagaimanapun berkata, biar pucuk pimpinan Parti Pesaka Bumiputera Bersatu (PBB) membuat keputusan berdasarkan rekod baiknya memberi khidmat kepada penduduk di Puncak Borneo.

Beliau berkata, jika Gabungan Parti Sarawak (GPS)/PBB memberinya peluang untuk bertanding dan dicalonkan, sudah pasti akan sedaya upaya untuk mencapai kemenangan.

“Jika memberi saya peluang (bertanding), saya akan memastikan bahawa saya akan menyerahkan (kemenangan) kerusi untuk mereka.

“Saya juga akan bekerja keras untuk rakyat untuk memastikan semua orang makmur mengikut cara yang kita patut lakukan, dengan cara betul dan sempurna.

“Saya menyertai PBB, kini menjadi ahli parti dan menjadi tugas saya untuk terus dibimbing dan perlu menunggu keputusan pucuk pimpinan,”katanya ketika ditemui pemberita pada Khamis.

Willie berkata, selaku penyandang kerusi Parlimen Puncak Borneo dan Timbalan Menteri, beliau pada asasnya perlu terus menjalankan tugas dan memberi khidmat kepada rakyat untuk memastikan kesejahteraan rakyat dijaga dengan baik.

“Jadi, saya fikir kita hanya perlu menunggu dan melihat hasilnya,” katanya pada majlis projek khidmat masyarakat (CSR) Persatuan Industri Perabot Sarawak (SFIA) di Siburan dekat sini, dengan kerjasama Pusat Khidmat Puncak Borneo.

Willie memenangi kerusi Parlimen Puncak Borneo sebagai calon Parti Keadilan Rakyat (PKR) pada Pilihan Raya Umum Ke-14 (PRU-14) 2018 menewaskan calon Barisan Nasional (BN) dari PBB, Genot @ Jeannoth Sinel.

Bagaimanapun, Willie meninggalkan PKR melalui ‘Langkah Sheraton’ pada awal 2020 sebelum bersama Parti Pribumi Bersatu Malaysia (Bersatu).

Pada 6 Ogos lalu, PBB meluluskan permohonan Willie untuk menyertai parti itu tetapi tanpa sebarang komitmen.

See author's posts


Jalan Kiong Tung Sibu dinaik taraf, atasi banjir

SIBU: Pelaksanaan projek menaik taraf Jalan Kiong Tung yang menelan kos kira-kira RM500,000 akhirnya bermula bagi menyelesaikan masalah banjir di kawasan terbabit.

Ahli Dewan Undangan Negeri (ADUN) Bukit Assek, Joseph Chieng berkata, projek menaik taraf jalan sepanjang 674 meter itu adalah projek dalam senarai utamanya tahun ini.

Katanya, projek menaik taraf itu adalah termasuk meninggikan jalan, menurap dan pembinaan dua pembentung.

“Jalan ini sangat penting kepada orang ramai kerana jalan pintas menghubungkan Jalan Oya sehingga ke Hann’s Residence.

“Jalan ini adalah jalan persendirian, saya masih ingat ia pernah diturap oleh mendiang Datuk Robert Lau Hoi Chew. Bagaimanapun, kerana ia jalan persendirian, Majlis Perbandaran Sibu (MPS) tidak boleh melakukan penyelenggaraan,” katanya.

Beliau berkata demikian kepada pemberita selepas menyaksikan majlis penyerahan projek menaik taraf jalan tersebut oleh MPS kepada pihak kontraktor di sini hari ini.

Katanya, MPS hanya boleh meletakkan batu kelikir, tetapi ia tidak membantu menyelesaikan masalah itu terutama banjir yang berterusan.

“Saya berharap projek ini dapat disiapkan dalam tempoh sebulan agar dapat digunakan apabila sekolah dibuka semula.

“Saya menggesa penduduk yang tinggal berhampiran supaya membantu memantau perkembangan projek ini,” katanya.

Chieng akan menyelenggara jalan tersebut setiap tahun kerana ia adalah antara jalan utama.

“Saya juga akan menulis surat cadangan kepada pihak majlis untuk meletakkan tanda had berat. Jalan ini bukan untuk kenderaan berat dan bukan untuk kegunaan industri,” katanya.

Dalam pada itu, penolong jurutera MPS, Hussin Onn menyerahkan projek menaik taraf jalan tersebut kepada Pengurus M/S Hajjah Enterprise, Nur Ezza Syafawani Salleh, hari ini.

Oleh AKUN GIMAN

Keterangan gambar

UNTUK RAKYAT……Hussin (dua kiri) menyerahkan projek menaik taraf Jalan Kiong Tung kepada Nur Ezza yang disaksikan oleh Chieng.

See author's posts


SeDidik terus raih kepercayaan masyarakat

SEDIDIK menawarkan pendidikan berkualiti dan seimbang.

Apabila ibu bapa memilih sesebuah institusi pendidikan awal untuk anak-anak mereka, mereka mahukan sebuah institusi yang mampu membentuk anak-anak dalam semua aspek, terutama menyediakan pendidikan berkualiti dan seimbang.

Aspek ini penting kerana Institusi Pendidikan Awal Kanak-Kanak (IPAKK) inilah yang akan menjadi ‘acuan’ awal bagi menjadikan anak-anak berilmu, berakhlak, yakin diri serta mempunyai jati diri yang tinggi.

Nilai-nilai inilah yang diberi penekanan oleh Sedidik, sebuah institusi pendidikan awal kanak-kanak, milik Kerajaan Sarawak di bawah kelolaan Kementerian Kebajikan, Kesejahteraan Komuniti, Wanita, Keluarga dan Pembangunan Kanak-Kanak (KWKPK).

Semenjak pengambilalihan SeDidik pada 22 Julai 2020, KWKPK  telah memperluaskan akses kepada pembangunan awal kanak-kanak dengan menambah tiga TADIKA dan duaTASKA, menjadikan jumlah keseluruhan Institusi Pendidikan Awal Kanak-Kanak (IPAKK) SeDidik kepada 98 buah pada tahun 2022.

Penambahan ini dilaksana berdasarkan keperluan yang meningkat dan atas permintaan komuniti setempat.

Menurut menterinya, Dato Sri Fatimah Abdullah, dengan pertambahan akses dan permintaan komuniti setempat ini, secara langsung menggambarkan bahawa SeDidik terus mendapat kepercayaan daripada masyarakat.

Justeru kata beliau, pihak SeDidik harus sentiasa mempertingkatkan kualiti perkhidmatan, kemudahan serta kualiti guru-guru sedia ada.

Selain itu, SeDidik juga melaksanakan dasar inklusiviti dengan penetapan bahawa semua IPAKK SeDidik menerima kemasukan kanak-kanak berkeperluan khas.

“Sebelum ini, SeDidik tidak mengambil kanak-kanak berkeperluan khas kerana tiada pendidik terlatih dan kekurangan prasarana yang sesuai,” kata beliau pada majlis Sambutan Hari Guru, Ramah Tamah Hari Raya Aidilfitri dan Gawai Dayak anjuran SeDidik, baru-baru ini.

Setakat 30 April 2022, 17 buah (daripada 98) TADIKA SeDidik mempunyai sejumlah 27  kanak-kanak berkeperluan khas.

Kata Fatimah, sejajar dengan polisi baharu ini, Kementerian bersama SeDidik telah mengenalpasti rakan strategik iaitu Pusat Genius Kurnia, OSEIC Sarawak dan Persatuan Orang Pekak Malaysia dalam merangka kurikulum latihan pendidik dan pengasuh agar mereka mempunyai pengetahuan dan kemahiran bersesuaian untuk membantu kanak-kanak berkeperluan khas ini.

Latihan ini disasarkan kepada semua pendidik dan pengasuh SeDidik yang akan dilaksanakan secara berperingkat.

Beliau melahirkan harapan agar semua pendidik dapat memanfaatkan peluang ini dalam usaha membantu kanak-kanak berkeperluan khas agar tidak ketinggalan dalam pendidikan bermula dari TADIKA.

Sementara itu, Kerajaan Sarawak telah meluluskan peruntukan RM20 juta di bawah RM Ke-12 bagi melaksanakan 28projek baharu dan naik taraf pusat-pusat SeDidik di seluruh negeri.

Dengan perkembangan terbaharu ini, beliau yakin SeDidik akan mempunyai kemudahan yang lebih baik, termasuk melaksanakan inklusiviti bermula dari peringkat awal kanak-kanak.

Oleh HAINI DARANI

See author's posts


Polis dari Serian, maut kemalangan di Alor Setar

ALOR SETAR: Seorang pegawai polis dari Ibu Pejabat Polis Daerah (IPD) Kota
Setar yang sedang bertugas semasa Ops COVID-19 maut dalam kemalangan di
persimpangan lampu isyarat Arkib Negara, Jalan Mentaloon di sini, semalam.

Dalam kejadian kira-kira 11.30 pagi itu, ASP Aldrin Anak Gonda, 38, yang
merupakan Ketua Bahagian Narkotik IPD Kota Setar maut di tempat kejadian,
manakala dua lagi anggota masing-masing berusia 26 tahun cedera di bahagian
kepala dan kaki.

Ketua Polis Daerah Kota Setar, ACP Mohd Rozi Jidin berkata mendiang yang
menaiki kenderaan polis jenis Proton Inspira, sedang dalam perjalanan untuk
melakukan satu tangkapan di Pantai Johor sebelum kemalangan berlaku.

“Semasa dalam perjalanan, sebuah motosikal telah mengubah laluan
secara tiba-tiba sehingga menyebabkan kemalangan berlaku dan mendiang disahkan
meninggal dunia di tempat kejadian manakala dua lagi anggota yang cedera dibawa
ke Hospital Sultanah Bahiyah (HSB).

“Proses siasatan kemalangan sedang berjalan dan kita minta penunggang
motosikal untuk tampil memberi keterangan di balai berhampiran atau IPD Kota
Setar dan kes disiasat mengikut Seksyen 41(1) Akta Pengangkutan Jalan
1987,” katanya kepada pemberita ketika ditemui di Unit Forensik HSB di
sini, semalam.

Mohd Rozi berkata mendiang yang sudah berkhidmat selama tiga tahun di IPD
Kota Setar meninggalkan seorang balu dan anak lelaki berusia enam tahun.

“Kami sedang menguruskan untuk membawa pulang jenazah mendiang ke
Serian, Sarawak. Mendiang merupakan seorang pegawai yang sangat komited, aktif dan
cergas. Ini satu kehilangan besar buat kami,” katanya.

Sementara itu, Konstabel Muhamad Izzuddin Mohd Samsudin, 27, merupakan anak
buah paling rapat dengan mendiang berkata dia terkejut apabila mengetahui
insiden itu melalui pesanan WhatsApp kira-kira 12 tengah hari.

“Saya ada di rumah dan bila dapat tahu sahaja saya terus ke tempat
kejadian, namun mendiang telah tiada. Kali terakhir saya jumpa dia petang
semalam dan tidak nampak perkara pelik tetapi mendiang ada cakap yang dia
sayangkan anak-anak buahnya.

“Dia seorang ketua yang sangat baik dan mengambil berat tentang
anak-anak buahnya dan kami memang selalu bergurau…pemergian mendiang sangat
dirasai,” katanya. – Bernama

See author's posts


The Citizen mahu empat trofi

KEVIN De Bruyne berkata Manchester City ingin menamoilakn keunggulan mereka dengan memenangi keempat-empat trofi utama musim ini.

City menamatkan saingan musim lalu dengan kekecewaantatkala mereka menamatkan saiangan liga dengan 18 mata di belakang juara Liga Perdana Inggeris Liverpool dan mengalami kekalahan mengejutkan dalam aksi suku akhir Liga Juara-Juara kepada Lyon.

Mereka juga tewaskan di separuh akhir Piala FA  kepada Arsenal  namun memenangi Piala Liga selepas menewaskan Aston Villa.

Namun City bertekad untuk membuat perubahan musim ini dan pemain tengah dari Belgium, De Bruyne menegaskan bahawa matlamat baharu sudah ditetapkan iaitu termasuk memenangi Liga Perdana, Liga Juara-Juara, Piala FA dan Piala Liga.

“Saya fikir motivasi tidak akan berubah jika anda menang atau anda kalah.

“Apabila anda memulakan musim baru ada aspirasi baru, anda ingin menang semaksimum mungkin dan kami ingin memenangkan segalanya.

“Bagi kami, keempat-empat (piala) ada di dalam pikiran, itulah mentalitasnya. Ini jelas sangat sukar tetapi kami memasuki hari Isnin dengan mengetahui bahawa ia akan menjadi permainan yang sangat sukar.

“Kami tidak banyak berlatih tetapi saya rasa persembahannya sangat bagus dan itu bagus untuk kami.”

City kembali beraksi pada Khamis dengan menanti kunjungan Bournemouth pada pusingan ketiga Piala Liga.

Ia diikuti dengan kunjungan Leicester  pada Liga Perdana dan De Bruyne mengakui ia adalah permulaan yang sibuk untuk musim ini.

“”Apabila melihat kesemua jadual, kami sedar akan berdepan kesukaran tetapi kami sedia menghadapinya,” katanya.

” kami sudah bersedia dan akan mempamerkan rentak permanan yang terbaik seterusnya cuba untuk menenangi perlawanan itu,”

City akan memerlukan barisan benteng pertahanan kukuh untuk mengatasi barisan serangan Liverpool setelah beberapa penampilan kurang memuaskan pada musim lalu.

De Bruyne merasakan pemain pertahanan dari Belanda, Nathan Akemenyesuaikan diri baik ketika penampilan sulungnya dengan City menentang Wolves setelah menyertai pasukan itu dari Bournemouth.

“Saya rasa dia bermain dengan sangat baik. Sangat sukar bagi pemain untuk masuk dan tidak mempunyai pra-musim dan menetap bersama mereka, kerana ada banyak perkara yang perlu anda lakukan,” kata De Bruyne .

“Tetapi dia memainkan permainan yang cemerlang, bersama dengan John (Stones), dan saya rasa sangat penting bagi mereka untuk memulakan dengan sangat baik, dan anda melihat bahawa ketika mereka memiliki banyak keyakinan, mereka boleh menjadi pemain yang sangat penting.” -AFP

See author's posts


Agong adakan rundingan dengan Raja-Raja Melayu

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah akan mengadakan rundingan dengan Raja-Raja Melayu di Istana Negara dalam masa terdekat bagi membincangkan cadangan-cadangan yang dikemukakan Perdana Menteri Tan Sri Muhyiddin Yassin Jumaat lepas.

Datuk Pengelola Bijaya Diraja Datuk Ahmad Fadil Shamsuddin berkata, Al-Sultan Abdullah amat memahami keperluan kelangsungan pentadbiran negara untuk memerangi ancaman wabak Covid-19.

“Malah, Seri Paduka Baginda turut amat prihatin terhadap kegelisahan dan kegusaran rakyat ekoran daripada perkembangan terkini ini,” kata Ahmad Fadil dalam kenyataan Istana Negara.

“Sehubungan dengan itu, Al-Sultan Abdullah menasihati seluruh rakyat supaya bertenang, tidak panik dan bersabar dalam menghadapi situasi terkini, sementara menunggu keputusan mengenai cadangan-cadangan tersebut,” kata Ahmad Fadil.

Seluruh rakyat turut dinasihati supaya tidak membuat sebarang spekulasi yang boleh menimbulkan kekeliruan dan keresahan serta menggugat ketenteraman negara.

Ahmad Fadil berkata, Yang di-Pertuan Agong telah berkenan menerima menghadap Muhyiddin di Istana Abdul Aziz, Kuantan petang Jummat lepas.

Mengulas lanjut mengenai pertemuan itu, Ahmad Fadil menjelaskan sesi menghadap itu dimohon Muhyiddin susulan Mesyuarat Khas Jemaah Menteri yang dipengerusikan beliau di Putrajaya pada pagi Jumaat lepas.

Menurutnya dalam sesi yang berlangsung selama lebih kurang satu setengah jam itu, Al-Sultan Abdullah telah berkenan menerima sembah taklimat cadangan-cadangan yang telah dicapai Mesyuarat Khas Jemaah Menteri untuk pertimbangan dan ampun perkenan Seri Paduka untuk pelaksanaannya.

Berhubung dengan kenaikan mendadak kes positif harian Covid-19 dan kewujudan beberapa kluster baharu yang berterusan di negara ini, Al-Sultan Abdullah mengulangi titah nasihat Seri Paduka kepada rakyat untuk terus memainkan peranan masing-masing.

Baginda turut meminta rakyat berdisiplin mematuhi prosedur operasi standard (SOP) dan tatacara amalan norma baharu dalam membantu pihak berkuasa memerangi Covid-19 demi keselamatan diri serta masyarakat.

“Al-Sultan Abdullah turut mengajak seluruh rakyat untuk bersama Seri Paduka Baginda berdoa semoga Malaysia sentiasa dirahmati dan dilindungi dari segala bentuk ancaman, serta penularan Covid-19 ini dapat dibanteras dengan berkesan dan diakhiri dengan segera,” kata Ahmad Fadil.

Malaysia mencatatkan 710 kes baharu Covid-19 Jumaat lepas menjadikan jumlah terkumpul 24,514 kes. Terdapat 10 kematian direkodkan Jumaat lepas, menjadikan jumlah kematian meningkat kepada 214 kes.  – Bernama

See author's posts


Osaka ‘balas dendam’ terhadap Rogers

PEMAIN pilihan keempat Naomi Osaka mengatasi pemain bukan pilihan Shelby Rogers dalam set straight untuk mara ke separuh akhir Terbuka AS semalam dan menyatakannya sebagai “balas dendam” atas kekalahan sebelumnya.

Juara Terbuka AS 2018 dari Jepun ity mengetepikan pemain Amerika berusia 27 tahun, 6-3, 6-4, dalam 1 jam 20 minit di Stadium Arthur Ashe.

Osaka, 22, akan menentang pemain pilihan ke-28 dari Amerika, Jennifer Brady pada Jumaat untuk merebut tempat di final.

Walaupun menghadapi perlawanan suku akhir sebagai pilihan, pemain nombor sembilan dunia, Osaka berkata dia tidak sabar untuk bermain dengan Rogers, ranking ke-93 selepas dia gagal mengalahkannya dalam tiga perlawanan sebelum ini.

“Secara jujur, saya hanya merasa dia berada di atas kerana saya tidak pernah mengalahkannya,” kata Osaka.

“Dan kenangan itu tersekat di kepala saya, jadi saya menganggap ini sebagai sedikit balas dendam,” tambahnya.

Osaka berkata kekalahan kepada Rogers pada tahun 2017 di gelangang tanah liat di Charleston telah meninggalkan “rasa yang sangat buruk di mulut saya.”

“Saya sangat gembira kerana saya dapat memiliki sikap positif yang jauh lebih baik hari ini,” jelasnya.

Brady, 25, sebelumnya mengalahkan pemain pilihan ke-23, Yulia Putintseva dari Kazakhstan 6-3, 6-2.

Osaka, keturunan Haiti dan Jepun, masuk ke gelanggang dengan memakai topeng muka yang dihiasi dengan nama George Floyd, lelaki kulit hitam tanpa senjata mati ketika ditahan polis pada Mei sehingga kematiannya mencetuskan tunjuk perasaan di seluruh Amerika

Juara Terbuka Australia 2019 memakai topeng yang berbeza untuk menghormati mangsa ketidakadilan kaum dan kekejaman polis sepanjang kejohanan.

Dia sudah mengenakan penutup muka dengan nama Breonna Taylor, Elijah McClain, Ahmaud Arbery dan Trayvon Martin. – AFP

See author's posts


Pelan naik taraf Pasar Sungai Maong, Batu 7 dan Batu 10 masih tunggu dana

KUCHING: Rancangan menaik taraf tiga pasar iaitu Pasar Sungai Maong (Batu 3), Batu 7 dan Batu 10 masih dalam proses, kata Ahli Dewan Undangan Negeri (ADUN) Batu Kitang, Lo Khere Chiang.

Beliau yang juga Pengerusi Majlis Perbandaran Padawan berkata, pihaknya sudah mengemukakan cadangan itu kepada Unit Pemantauan Pelaksanaan Sarawak (SIMU).

“Kami sebenarnya masih menunggu peruntukan dari kerajaan negeri untuk melaksanakan projek ini.

“Buat masa ini kami belum menerima sebarang maklum balas, tetapi majlis telah mengemukakan cadangan itu dan kami hanya berharap yang terbaik,” katanya.

Beliau berkata demikian ketika ditemui pemberita selepas mengadakan majlis rumah terbuka yang dihadiri Premier Sarawak, Datuk Patinggi Tan Sri Abang Johari Tun Openg di kediamannya di sini, hari ini.

Lo juga mennjelaskan bahawa tiga projek tersebut mungkin memakan dana sekitar RM10 juta sehingga RM20 juta.

“Majlis juga telah melakukan tindakan susulan sejak sekian lama. Namun, ada lagi, banyak perkara yang kita mahu bangunkan, bukan sahaja pasar.

“Projek ini adalah bagi membesarkan ruang tiga pasar itu selain menambah gerai yang ada,” katanya.

Oleh SHAHRUL QAIZAT

See author's posts


SKMS: RM12.42 juta diluluskan

ZARINA ABDULLAH

KUCHING: Kerajaan Sarawak telah meluluskan sejumlah RM12.42 juta di bawah
Skim Mikro Kredit Sarawak (SKMS) melibatkan 307 pemohon di negeri ini setakat
20 April lalu.

Timbalan Ketua Menteri, Datuk Amar Awang Tengah Ali Hasan berkata, SKMS
yang dilancarkan pada 1 April lalu dengan nilai bantuan disediakan keseluruhan
sebanyak RM50 juta mendapat sambutan yang amat menggalakkan.

“Kita telah menerima banyak permohonan yang dibuat melalui Kementerian
Perdagangan Antarabangsa dan Industri, Terminal Perindustrian dan Pembangunan
Usahawan, Perbadanan Pembangunan Ekonomi Sarawak (SEDC) dan Agrobank dengan
jumlah yang diluluskan sebanyak RM12.42 juta dalam hanya beberapa hari.

“Skim ini dibahagikan kepada dua iaitu untuk individu dan juga Perusahaan
Kecil dan Sederhana (PKS) dan ia langsung tidak mengenakan sebarang faedah,”
katanya dalam sesi temubual khas di sini, semalam.

Menurutnya, kesemua permohonan yang diterima dan diluluskan itu adalah
dibuat secara atas talian memandangkan negara masih dalam tempoh Perintah Kawalan
Pergerakan (PKP).

“Mereka yang berjaya memohon ini tidak perlu membayar pinjaman selama
tempoh yang telah ditetapkan malah selama enam bulan sehingga September ini
tiada sebarang pembayaran perlu dilakukan.

“Saya yakin ini akan menjadi skim yang popular untuk membantu PKS termasuk
penjaja. Permohonan dalam tempoh 14 hari, kita memudahkan proses permohonan
kepada semua,” jelasnya.

Tambahnya, SKMS ini untuk membantu PKS yang terjejas kerana sektor ini amat
penting untuk negara.

“Manakala bagi peniaga yang belum berdaftar, kita menggalakkan mereka
berdaftar, selain itu mereka boleh memohon untuk permit sementara kerana ia
juga cara kerajaan dapat memberikan bantuan kepada mereka termasuk Bantuan Khas
Sarawakku Sayang (BKSS) iaitu geran berjumlah RM1,500.

“Kerajaan akan memberi peluang dan ruang untuk peniaga menjalankan
perniagaan dengan betul dan berjaya,” tambahnya.

Mengulas mengenai adakah Kerajaan Sarawak bercadang untuk menambah pakej
BKSS, Awang Tengah berkata kerajaan sedia menerima sebarang cadangan untuk
diperbaiki kerana niat utama adalah membantu rakyat.

See author's posts


Karya seni sumber rezeki Marzuki

Minat mendalam dalam bidang seni sejak di bangku sekolah,  kini menjadi punca rezeki kepada seorang kerani kanan Universiti Teknologi MARA (UiTM) Cawangan Sarawak untuk menghasilkan lukisan 3D,  cenderamata 3D dan  aneka kraf 3D yang mencecah sehingga ribuan ringgit.

Marzuki Jamilah, 50, berkata bakat seninya mula dihidu ketika dia mula melukis kartun sewaktu berusia 12 tahun.

“Saya mula meminati bidang seni ketika saya mula-mula melukis satu gambaran kartun ketika usia 12 tahun dan telah mendapat naib johan ketika saya menyertai Pertandingan Melukis Peringkat Negeri Sarawak anjuran Dewan Bahasa dan Pustaka (DBP). Sejak itu, saya terus mengasah bakat yang ada untuk diketengahkan kepada orang ramai,” katanya yang telah berkecimpung dalam bidang ini selama 38 tahun.

Antara hasil seni yang beliau hasilkan ialah lukisan berbentuk 3 Dimensi (3D), cenderamata 3D dan aneka kraf 3D.

“Kesemua hasil seni saya jual bermula dengan harga RM50 hinggan RM5, 000.

“Ada juga hasil seni saya ditempah untuk dihadiahkan kepada golongan kenamaan seperti Tuan Yang Terutama (TYT) Yang di-Pertua Negeri Sarawak, Tun Pehin Sri Abdul Taib Mahmud dan Ketua Menteri, Datuk Patinggi Tan Sri Abang Johari Tun Openg,” ujarnya lagi.

Dalam pada itu, antara pertandingan yang pernah disertainya ialah Pameran Uptown Cat 2021 anjuran Dewan Bandaraya Kuching Utara (DBKU) yang mana beliau telah merangkul johan dalam pertandingan tersebut. Di samping itu, Marzuki  turut menyertai Anugerah Reka Bentuk Kraf Peringkat Kebangsaan.

“Disebabkan saya tidak mempunyai latar belakang seni, saya selalu mendapat tunjuk ajar daripada  seorang pelukis antarabangsa,  Pak Yusof Gajah.

“Beliau selalu membantu saya dan anak, Ahmad Syahrol,23, untuk mendalami bidang ini,” ujarnya.

Ditanya mengenai impiannya, Marzuki memberitahu dia mempunyai impian untuk memiliki galeri peribadi bagi mempamerkan hasil seninya.

“Saya juga berharap agar Kerajaan Negeri mengadakan program atau takwim tahunan untum penggiat seni tampak beraktiviti (selain kegiatan persatuan atau individu) itu sendiri.

“Selain itu, ada tempat dan ruang tetap untuk berpameran (tempat yang strategik) dan sentiasa ada aktiviti setiap bulan,” katanya.

Tambahan itu, katanya, kerajaan perlu  sediakan tempat khas percuma atau berbayar untuk anak seni memasarkan hasil karya mereka.

Oleh NUR AIN OTSMAN

See author's posts


LEKOR, kudapan enak kegemaran rakyat Malaysia

KEROPOK lekor merupakan salah satu dari makanan tradisional pantai timur Semenanjung Malaysia yang popular dikalangan masyarakat Malaysia, berasal dari Terengganu.

Kini lekor juga terkenal di negeri-negeri lain termasuk di Sarawak . Makanan tradisional ini sering menjadi pilihan pelanggan untuk sarapan pagi di kedai kopi yang ada menawarkan menu ini.

Kesedapan rasa ikan dan kerangupan selepas digoreng menjadi pilihan pelanggan sepanjang masa.

Keropok lekor merupakan makanan berprotein tinggi yang kaya dengan iodin semulajadi disebabkan kandungan ikan yang tinggi.

Namun, pernahkah anda cuba untuk membuat sendiri keropok lekor di rumah atau keropok lekor ‘homemade’?

Bahan-bahan yang diperlukan untuk membuat keropok lekor ialah 1 kilogram ikan kembung atau ikan selayang.

Warna lekor bergantung kepada warna isi ikan yang digunakan, ada yang lebih gelap dan ada yang berwarna lebih cerah.  Ada juga yang menggunakan isi ikan parang untuk membuat keropok lekor.

Ambil isi ikan sahaja dan kisar menggunakan mesin pengisar tanpa menggunakan air. Kemudian, keluarkan isi ikan yang telah dikisar ke dalam mangkuk besar dan masukkan 500 gram tepung sagu, garam secukup rasa, satu sudu serbuk perasa  dan dua sudu serbuk penaik.

Penggunaan tepung sagu menjadikan lekor tidak liat walaupun telah sejuk selepas digoreng.

Ada juga yang menggunakan campuran tepung kanji untuk menghasilkan lekor yang lebih rangup selepas digoreng.  Sebab itu biasanya lekor dimakan sementara masih panas kerana ia menjadi liat setelah sejuk.

Langkah seterusnya, uli sehingga menjadi doh dan bentukkan secara memanjang seperti bentuk sosej.

Selepas siap diuli dan dibentuk mengikut panjang yang diingini, sediakan  air rebusan yang ditambah dengan dua sudu makan minyak dan tambahkan sedikit garam.

Setelah air mendidih, masukkan lekor ke dalam periuk dan rebus lekor.  Pastikan api tidak terlalu kuat semasa merebus adunan lekor.

Untuk mengetahui lekor sudah masa atau belum cukup mudah.  Bila masak, adunan itu akan timbul.  Angkat dan toskan terlebih dahulu.

Biarkan lekor yang telah direbus sejuk sebentar sebelum  dipotong secara leper.

Selepas dipotong, goreng lekor dengan minyak panas dan kawal api supaya tidak terlalu besar bagi mengelakkan lekor hangus.

Keropok lekor sedap dimakan  untuk sarapan pagi dan minum petang, apatah lagi apabila dicicah dengan sos cili.

Sekiranya lekor yang dibuat terlalu banyak, simpan baki lekor yang belum digoreng ke dalam peti sejuk di bahagian sejuk beku.

Selain itu, keropok lekor yang telah direbus juga boleh dipotong nipis dan dijemur.

Setelah betul-betul kering, goreng keropok lekor dalam minyak panas dan ia akan mengembang semasa digoreng.

Oleh Earl Anek

See author's posts


Industri komoditi perlu peka

KUALA LUMPUR: Peserta industri yang berintensif buruh perlu lebih peka dengan peraturan buruh paksa Agensi Kastam dan Perlindungan Sempadan (CBP) Amerika Syarikat dan mencari pelan tindakan supaya tidak dikenakan Perintah Penahanan Pelepasan (WRO), kata Menteri Perusahaan Perladangan dan Komoditi (KPPK), Datuk Zuraida Kamaruddin.

Beliau berkata KPPK tidak berniat untuk mempertikai hak prerogatif CBP, tetapi berpendapat dakwaan ini adalah tidak adil dan berat sebelah.

“’Walaupun kita tidak sepenuhnya bersetuju dengan tindakan CBP, namun agensi penguatkuasaan berkenaan mempunyai hak prerogatif untuk mengambil tindakan berdasarkan apa yang pada ketika itu dianggap sebagai maklumat yang mereka perolehi.

“Sekatan kemasukan minyak sawit dan produk minyak sawit Malaysia (dan selepas itu, sarung tangan getah) hanya berdasarkan tuduhan buruh paksa yang dibuat oleh pertubuhan bukan kerajaan (NGO) dan kumpulan-kumpulan lain,” katanya dalam satu kenyataan semalam.

Agensi penguatkuasaan CBP AS pada 2 Jun lepas menjelaskan bagaimana mereka memperoleh bukti dakwaan buruh paksa serta prosedur siasatan yang telah dilakukan, dan ini menyebabkan produk daripada enam firma Malaysia masih dilarang memasuki pasaran negara itu akibat perintah WRO.

Zuraida berkata berdasarkan keadaan ini dan selepas CBP menjelaskan bagaimana keputusan larangan ini diambil, pemain industri Malaysia terutama dalam sektor perladangan dan sarung getah yang berintensif buruh perlu mengambil kira sensitiviti CBP.

Justeru, beliau menambah pemain industri perlu mencari pelan tindakan supaya tidak dikenakan WRO sekali lagi, dengan tuduhan buruh paksa.

“Sehubungan ini, KPPK menghargai usaha Persatuan Pengilang Sarung Tangan Getah Malaysia (MARGMA) untuk bekerjasama dengan CBP dalam isu tadbir urus isu buruh asing dan tempatan,” katanya.

Difahamkan bahawa MARGMA telah menerajui usaha sedemikian sejak 2018 apabila ia mendukung dasar hutang sifar dan turut memulakan tindakan pemulihan yang perlu diambil oleh setiap ahli untuk memisahkan mereka daripada stigma buruh paksa, menggunakan 11 petunjuk Pertubuhan Buruh Antarabangsa (ILO).

Selain itu, MARGMA juga telah membentuk Unit ESG (Alam Sekitar, Sosial dan Tadbir Urus) dan satu pasukan petugas untuk mendidik dan menyedarkan ahli-ahli persatuan itu dan pekerja mereka mengenai 11 petunjuk ILO mengenai buruh paksa.

“Usaha giat ini dilakukan melalui kerjasama dengan ILO dan kedutaan/suruhanjaya tinggi AS, UK dan Kesatuan Eropah (EU) di Malaysia,” katanya. – Bernama

See author's posts


Penyertaan dibuka untuk MCiTEX 2021

Institut Latihan Perindustrian (ILP) Miri menjemput pelajar sekolah menengah, institusi pengajian tinggi dan orang awam untuk menyertai Pameran Kreativiti, Inovasi dan Teknologi Miri (Miri Creativity, Innovation and Technology Exhibition – MCITEX) Peringkat Negeri Sarawak.

Pameran yang berkonsepkan pertandingan yang menggalakkan budaya kreativiti dan inovasi ini dianjurkan dengan kerjasama Kementerian Pendidikan, Sains dan Penyelidikan Teknologi Sarawak (MESTR), Yayasan Inovasi Malaysia (YIM) dan Perbadanan Harta Intelek Malaysia (MyIPO).

Pertandingan ini pada asalnya dianjurkan dalam kalangan pelajar, pendidik dan kakitangan ILP Miri sejak 2015. Mereka telah menjadikan acara ini sebagai acara tahunan institut. Pada tahun 2017, Pertandingan Kreativiti dan Inovasi ini telah ditukar nama baru iaitu Miri Innovation and Technology Competition (MCiTeC) sehingga penganjuran 2019. Pada tahun 2019 pula, penganjuran MCiTeC julung kalinya dibuka kepada institusi dan sekolah di sekitar Miri dan tahun ini, ILP Miri menukar nama pertandingan kepada Miri Creativity, and Technology Exhibition (MCiTeX). Ia pertama kalinya dibuka kepada tiga kategori iaitu Sekolah Menengah, IPT (IPTA/IPTS/ILKA/ILKS) di Sarawak dan kategori Terbuka bagi Agensi Kerajaan, Agensi Swasta, Individu dan lain- lain di Sarawak, Sabah dan Labuan.

Pertandingan tahun ini juga dilaksanakan pertama kalinya dalam talian memandangkan negara masih berada dalam Perintah Kawalan Pergerakan (PKP) akibat pandemik COVID-19.

Menurut jurucakap ILP Miri, matlamat  penganjuran MCITEX adalah untuk memberi pendekatan kepada para peserta dalam melakukan aktiviti yang menjana  daya inovatif dan memupuk minat peserta terhadap sesuatu yang menjana kreativiti minda.

Ia juga bagi memupuk daya kreativiti peserta dalam mengembangkan bakat mereka ke peringkat yang lebih tinggi serta sebagai pendedahan awal kepada pertandingan inovasi dan rekacipta di peringkat negeri, kebangsaan dan antarabangsa.

MCITEX juga diharapkan dapat melahirkan modal insan berminda kelas pertama dalam inovasi dan rekacipta serta menyediakan satu wadah untuk persaingan yang positif. Ia turut akan memberi pengiktirafan dan publisiti atau promosi kepada hasil-hasil inovasi yang mampu mendatangkan manfaat apabila diamalkan bagi meningkatkan kualiti perkhidmatan atau produk yang ditawarkan.

Tiada yuran penyertaan dikenakan untuk Kategori Sekolah Menengah manakala untuk IPT, yuran penyertaan adalah sebanyak RM100.00 dan untuk Kategori Terbuka RM150.00 setiap penyertaan.

Hadiah-hadiah menarik menanti pemenang-pemenang setiap kategori iaitu wang tunai RM1,000.00 untuk tempat pertama kategori Sekolah Menengah, RM700.00 untuk tempat kedua dan RM500.00 untuk tempat ketiga. Bagi kategori IPT pula, hadiah utama adalah wang tunai 1,500.00 manakala tempat kedua bakal menerima RM1,000.00 dan tempat ketiga RM700.00. Hadiah lumayan berbentuk wang tunai sebanyak RM2,500.00 menanti pemenang utama kategori Terbuka, RM1,500.00 untuk tempat kedua dan RM1,000.00 untuk tempat ketiga.

Pemenang-pemenang juga akan menerima pingat dan sijil penyertaan. Terdapat juga Anugerah Projek Paling Popular untuk menjadi rebutan para peserta.

Pendaftaran untuk penyertaan akan ditutup pada 20 September ini dan tarikh pertandingan adalah pada 11 sehingga 14 Oktober 2021. Majlis penutup pula akan berlangsung pada 15 Oktober 2021.

Untuk maklumat lanjut dan cara penyertaan, mereka yang berminat boleh menghubungi Siti Salbiah Zakaria di talian 085-644384, e-mel mcitex.ilpmiri@gmail.com atau layari laman Facebook MCiTeX 2021.

Oleh SOFIE SOFIAN

See author's posts


Laluan mudah untuk 4 calon wanita, tapi sengit di Sri Aman?

KUCHING: Lima calon wanita yang dipertaruhkan oleh Gabungan Parti Sarawak (GPS) pada Pilihan Raya Umum ke-15 (PRU-15) kali ini dijangka tidak berdepan saingan sengit untuk menang kecuali kerusi Parlimen Sri Aman.

Mereka ialah Dato Sri Nancy Shukri yang akan bertanding di kerusi Parlimen Santubong, Datuk Rubiah Wang (Samarahan), Rodiyah Sapiee (Batang Sadong), Dato Sri Doris Sophia Brodi (Sri Aman) dan Dato Hanifah Hajar Taib (Mukah).

Setelah proses penamaan calon berakhir tengah hari tadi, tiada masalah besar bagi GPS terutama calon Parti Pesaka Bumiputera Bersatu (PBB) untuk menang di kawasan majoriti pengundi Melayu/Melanau seperti sebelum ini walaupun ketika era tsunami politik 2018.

Bagaimanapun, mereka perlu bekerja keras dengan bantuan GPS terutama bagi calon berpindah ke tempat baharu dan calon muka baharu.

Nancy berdepan saingan tiga penjuru membabitkan cabaran calon Parti Amanah Negara (AMANAH) daripada gabungan Pakatan Harapan (PH), Mohamad Zen Peli dan calon Bebas, Affendi Jeman.

Menteri Pelancongan, Seni dan Budaya itu adalah penyandang kerusi Batang Sadong tetapi beralih ke Santubong, menggantikan Dato Sri Wan Junaidi Tuanku Jaafar yang mengundur diri secara sukarela.

Tempat Nancy digantikan oleh muka baharu, Rodiyah Sapiee di Batang Sadong yang dicabar pesara guru iaitu Setiausaha Kerja Parti AMANAH Sarawak, Lahaji Lahiya, dalam saingan satu lawan satu.

Kerusi Parlimen Mukah pula menyaksikan pertembungan ulangan seperti PRU-14 apabila Hanifah (GPS-PBB) dicabar sekali lagi oleh calon Parti Keadilan Rakyat (PKR) mewakili gabungan PH, Abdul Jalil Bujang, yang pernah ditewaskannya pada 2018.

Rubiah pula dicabar oleh Pengerusi Parti Amanah (Amanah) Sarawak, Abang Abdul Halil Abang Naili, seorang pesara.

Bagaimanapun, saingan sengit dijangka berlaku untuk kerusi Parlimen Sri Aman dengan kehadiran Datuk Masir Kujat (Bebas) yang berusaha mempertahankan kerusi itu untuk penggal keempat.

Namun, Doris Sophia selaku Ketua Wanita Parti Rakyat Sarawak (PRS), bukan calang-calang orang dan sebelum ini mencatat sejarah sebagai wanita pertama di Malaysia menyandang jawatan Timbalan Yang Dipertua Dewan Negara.

Doris adalah calon muka baharu GPS dan turut menerima saingan calon Parti Sarawak Bersatu (PSB), Wilson Entabang dan Tay Wei Wei (PH-PKR).

Namun sebagai pemimpin ‘grass root’ dan dengan bantuan jentera kempen GPS, Doris Sophia boleh membuat kejutan pada 19 November nanti.

See author's posts


Kemenangan ‘mudah’ Aston Villa di Fulham

LIGA PERDANA INGGERIS

ASTON Villa meneruskan permulaan sempurna mereka dalam musim baru Liga Perdana Inggeris ketika gol daripada Jack Grealish, Conor Hourihane dan Tyrone Mings membenam pasukan Fulham yang bergelut, untuk menyesuaikan diri dengan kehidupan kembali dalam liga teratas, 3-0 kelmarin.

Pasukan Scott Parker kini melepaskan 10 gol dalam kehilangan tiga perlawanan pembukaan mereka dan pertahanan mereka tidak pernah membiarkan mereka mendapat rentak dalam permainan apabila mereka ketinggalan 2-0 dalam masa 15 minit pertama.

Hantaran tepat John McGinn membolehkan Grealish melepasi pertahanan Fulham dan pemain antarabangsa England itu terus melakukan percubaan dari sudut sukar.

McGinn sekali lagi bertindak cemerlang untuk mencipta gol kedua Villa apabila hantaran beliau berjaya disudahkan oleh Hourihane.

Satu lagi kesilapan bahagian pertahanan membolehkan Mings menyudahkan sepakan percuma Hourihane tiga minit selepas babak kedua bemula dan walaupun Fulham berjaya bertindak balas, VAR menafikan mereka.

Bobby Decordova-Reid berjaya meletakkan bola ke dalam gawang setelah kesilapan oleh penjaga gol Villa, Emiliano Martinez dalam permainan keduanya untuk kelab itu setelah perpindahan dilaporkan bernilai 20 juta pound dari Arsenal.

Bagaimanapun, Aleksandar Mitrovic dihukum kerana melakukan pelanggaran terhadap Ezri Konsa setelah tinjauan VAR.

Kemenangan ini membawa Villa ke tangga keempat, tersepit antara Arsenal dan Everton . – AFP

See author's posts


Sambung pengajian di UiTM

KUCHING: Anak-anak bumiputera yang layak diharapkan dapat menyambung pendidikan di Universiti Teknologi Mara (UiTM).

Ahli Dewan Undangan Negeri (ADUN) Kalaka merangkap Presiden Persatuan Alumni UiTM Sarawak (MITSA), Datuk Abdul Wahab Aziz berkata, beliau memang menyokong usaha UiTM.

“Kita ingin melihat banyak lagi bumiputera yang layak dapat menyambung pendidikan di UITM,” katanya ketika berucap pada Konvoi Bermotosikal Misi Kemerdekaan dan Akademik UiTM Cawangan Sarawak di hadapan Pusat Pelajar UiTM Kampus Samarahan, di sini, semalam.

Menurut beliau, kadang-kadang anak-anak di luar bandar mempunyai kurang pengetahuan tentang peluang yang ada di UiTM.

Justeru, beliau berkata, ini adalah usaha yang begitu baik dan murni untuk mempromosikan peluang untuk belajar di UiTM.

“Ia juga adalah satu pendekatan kepada rakyat supaya rakyat lebih mengetahui,” jelasnya.

Program Misi Kemerdekaan dan Akademik UITM Cawangan Sarawak itu disertai 30 buah motosikal berkuasa 135cc ke atas dan perlepasan mulanya diadakan sehari sebelum Hari Malaysia di Kampus Samarahan.

Semua peserta konvoi yang terlibat terdiri daripada staf UITM Cawangan Sarawak yang mempunyai motosikal berkuasa 135cc ke atas.

Konvoi itu turut melibatkan Jabatan Kerajaan dan Badan Bukan Kerajaan (NGO) seperti Polis Diraja Malaysia dan Persatuan Alumni UITM Sarawak (MITSA).

Antara laluan yang akan dilalui ialah Asajaya, Sibu, Dalat dan terakhir di Mukah. Konvoi akan kembali semula ke Samarahan setelah menamatkan misi.

Turut hadir, Rektor UITM Cawangan Sarawak Prof. Dato Dr, Jamil Hamali dan Ketua Polis Daerah Samarahan, DSP Sudiman Kram.

Oleh Cheryl Law

See author's posts


RM2 juta bantu rakyat tambah pendapatan

LUNDU: Kerajaan Sarawak menyalurkan peruntukan berjumlah RM2 juta kepada Jawatankuasa Pertanian N3 Tanjong Datu untuk membantu rakyat menambah pengetahuan dan menambah pendapatan melalui bidang pertanian.

Ahli Dewan Undangan Negeri Sarawak (ADUN) N3 Tanjong Datu, Datuk Amar Jamilah Anu berkata, peruntukan itu membuktikan Kerajaan Sarawak pimpinan Gabungan Parti Sarawak (GPS) terus membantu rakyat di N3 Tanjong Datu.

“Kerana itu untuk kursus hari ini saya meminta mereka memilih mereka yang benar-benar berminat untuk mengusahakan pertanian sendiri dan membantu mereka meningkatkan taraf hidup melalui pertanian. Ia bukan kursus yang boleh dipandang ringan kerana ia memerlukan kos yang besar untuk dilaksanakan,” katanya.

Jamilah berkata demikian ketika menghadiri Community Extension Outreach Programme (CEOP) Anjuran Jabatan Pertanian Daerah Lundu yang diadakan di Dewan Serbaguna Mahligai Gading Lundu semalam.

Justeru itu Jamilah menasihati peserta kursus harus mengambil peluang ini dengan sebaiknya.

“Lebih lagi sekarang bidang pertanian telah melalui proses transformasi dimana banyak cara baru digunakan untuk pengeluaran hasil maksimum seperti pertanian secara fartigasi dan hidroponik dengan cara yang lebih mudah dan dapat dilakukan secara sambilan serta dapat meningkatkan pendapatan,” ujarnya.

Beliau juga sempat melawat projek pertanian fartigasi seorang peserta kursus di Kampung Sileng Dayak Lundu sebelum program bermula.

Hadir sama, Pegawai Tugas-Tugas Khas kepada Ketua Menteri Sarawak, Haji Helmi Hazemi. Pegawai Daerah Lundu, Gustian Durani, Pegawai Pertanian Bahagian Kuching, Chong Mui Sia. Musat Senada, Pegawai Menguasa Pertanian Daerah Lundu dan Ketua-Ketua Kaum Dan Masyarakat Daerah Lundu.

Oleh Diyana Samsuddin

See author's posts


DUN: Semua guru SeDidik memiliki diploma, ijazah menjelang 2025

KUCHING: Kementerian Pembangunan Wanita, Kanak-Kanak dan Kesejahteraan Komuniti menyasarkan 100 peratus guru SeDidik memiliki sekurang-kurangnya Diploma Pendidikan Awal Kanak-Kanak menjelang 2025.

Menterinya, Dato Sri Fatimah Abdullah berkata sasaran itu ditetapkan melalui kerjasama dengan Universiti Terbuka Malaysia, Pusat Perkembangan Kemahiran Sarawak (PPKS), Institut Pendidikan Guru (IPG) dan Kolej SIDMA Sarawak.

“Setakat 30 November 2022, jumlah pendidik adalah seramai 157 orang di mana 11 orang mempunyai Sarjana Muda Pendidikan Awal Kanak-Kanak atau bersamaan tujuh peratus dan 96 orang atau 61.14 peratus memiliki Diploma Pendidikan Awal Kanak-Kanak.

“Sementara itu, 40 orang atau bersamaan 25.48 peratus akan tamat pengajian pada penghujung tahun ini.

“Dengan itu pada akhir 2022, 93.63 peratus guru SeDidik mempunyai sekurang-kurangnya Diploma dalam Pendidikan Awal Kanak-Kanak, dan selebihnya seramai 10 orang termasuk lima orang pendidik Penan di kawasan Apoh-Tutoh sedang mengikuti pengajian dan dijangka tamat pada 2025,” katanya.

Beliau berkata demikian ketika menggulung perbahasan bagi kementeriannya di sidang Dewan Undangan Negeri (DUN), hari ini.

SeDidik Sdn Bhd adalah milik Perbadanan Kemajuan Ekonomi Sarawak (SEDC) sebagai entiti untuk sistem pendidikan awal kanak-kanak.

Fatimah berkata, dari aspek kurikulum pula, selain menggunakan Kurikulum Standard Prasekolah Kebangsaan (KSPK) dan Kurikulum PERMATA Negara, SeDidik juga melaksanakan Program Tambah Nilai dan Program Niche sebagai pendekatan yang holistik.

“Tambahan kepada program sedia ada, pada tahun 2022, Kementerian telah memperkenalkan Program Pendidikan Inklusif, Program Bahasa Isyarat (Bahasa Isyarat Malaysia BIM), Kinder Environment dan Thiflun Madaniyy.

“Selaras dengan kepesatan teknologi, SeDidik telah berkerjasama dengan Universiti Teknologi Swinburne Kampus Sarawak, Persatuan Kebajikan Rolf Schnyder dan The Dariu Foundation dalam program Bits and Bites yang merupakan literasi komputer dan asas koding untuk kanak-kanak berusia lima dan enam tahun di pusat-pusat SeDidik,” katanya.

Oleh RYNNA SHA’ERRA

See author's posts


Williams teruskan kemaraan

SERENA Williams mengatasi kebimbangan di peringkat awal selepas mengalahkan rakan senegara Sloane Stephens untuk melangkah ke pusingan 16 terakhir Terbuka Amerika Syarikat (AS) pada Sabtu.

Williams, pilihan ketiga, tumpas pada set pertama sebelum bangkit pada set kedua dan sterusnya menang dengan menang 2-6, 6-2, 6-2 ketika beraksi di Stadium Arthur Ashe tanpa kehadiran penonton susulan pandemik Covid-19.

Pemain berusia 38 tahun itu, yang merangkul gelaran perseorangan Grand Slam ke-24, akan berhadapan dengan pemain pilihan ke-15 dari Greece, Maria Sakkari untuk merebut slot diperingkat suku akhir.

Dengan penonton dihalang daripada menyaksikan acara di Flushing Meadows tahun ini akibat peningkatan kes pandemik Covid-19, beberapa pemain utama mengambil kesempatan dengan melihat aksi persaing mereka dari hotel penginapan masing-masing.

Sofia Kenin dan Naomi Osaka – masing-masing pilihan kedua dan keempat masing-masing – melakukan permainan dalam tiga set, seperti yang dilakukan pilihan kelima dalam undian lelaki, Jerman Alexander Zverev.-AFP

See author's posts


Nilai sumber mineral negara RM4.1 trilion

IPOH: Kajian Jabatan Mineral dan Geosains (JMG) menunjukkan nilai keseluruhan sumber mineral negara dianggarkan berjumlah RM4.1 trilion, ia dinilai berdasarkan harga semasa.

Menteri Tenaga dan Sumber Asli, Datuk Dr. Shamsul Anuar Nasarah berkata, nilai sumber itu diperoleh daripada tiga kategori mineral utama iaitu mineral berlogam, mineral bukan berlogam dan mineral tenaga.

“Selain itu, statistik JMG menunjukkan pengeluaran mineral negara tahun lepas adalah sebanyak RM6.32 bilion, meningkat sebanyak 6.4 peratus berbanding RM5.94 bilion pada tahun sebelumnya.

“Manakala Keluaran Dalam Negara Kasar (KDNK) tahun lepas bagi industri perlombongan dan pengkuarian mineral (tidak termasuk minyak dan gas) bernilai RM9.041 bilion atau 0.7 peratus daripada keseluruhan KDNK negara menerusi 155 lombong dan 397 kuari aktif di seluruh negara,” katanya pada sidang media di Kompleks JMG Perak di sini semalam.

Shamsul Anuar berkata, pada masa sama industri itu menyediakan sejumlah 15,275 pekerjaan dan daripada jumlah itu sebanyak 83.57 peratus iaitu 12,766 adalah daripada kalangan pekerja tempatan.

Dalam pada itu, Shamsul Anuar berkata, pihaknya sedang berusaha untuk melakukan transformasi terhadap pembangunan industri perlombongan mineral supaya menguntungkan daripada segi lebihan nilai eksport dan membuka lebih banyak peluang pekerjaan pada masa hadapan.

“Transformasi itu dilaksanakan dengan mengaktifkan industri hiliran berasaskan mineral serta membentukkan rantaian nilai dan jaminan bekalan mencukupi untuk kegunaan domestik.

“Pembangunan industri perlombongan mineral di masa hadapan bukan lagi menggunakan acuan dan model yang dilaksanakan sebelum ini iaitu pengeluaran bahan mentah untuk dieksport terus ke luar negara,” katanya.

Penstrukturan semula organisasi melibatkan JMG dan Lembaga Pembangunan Timah melalui penubuhan Lembaga Pembangunan Industri Mineral juga dicadangkan bagi memacu pertumbuhan industri mineral dan mengawal selia aktiviti pembangunan supaya dilaksanakan secara selamat dan mampan, kata Shamsul.

Menurutnya kementerian juga melaksanakan Kajian Spesifik Potensi dan Pembangunan Mineral di kawasan terpilih di seluruh negara berasaskan data asas kajian ‘airborne’ sedia ada,” katanya.

Berdasarkan kajian dijalankan, masih terdapat banyak kawasan berpotensi mengandungi sumber mineral yang belum diteroka dan dibangunkan secara komersial antaranya kawasan bijih timah Jalur Barat Timah dan kawasan sepanjang pantai barat Semenanjung Malaysia khususnya dari Perlis hingga ke Muar, Johor. – Bernama

See author's posts


Tikus penghidu periuk api mati

PHNOM PENH: Seekor tikus pemburu periuk api yang dianugerahkan Pingat Emas kerana kepahlawanan kerana membersihkan senjata api dari kawasan luar bandar Kemboja telah mati, kata badan amal tikus hero itu pada Selasa lalu.

Magawa, seekor tikus kantung gergasi Afrika yang berasal dari Tanzania, membantu membersihkan periuk api dari kira-kira 225,000 meter persegi tanah yang bersamaan dengan 42 padang bola sepak sepanjang kerjayanya.

Selepas mengesan lebih 100 periuk api dan bahan letupan lain, Magawa bersara pada Jun tahun lalu.

Magawa meninggal dunia dengan aman hujung minggu ini pada usia lapan tahun, kata badan amal Belgium APOPO yang melatihnya, dalam satu kenyataan.

“Kami semua di APOPO merasai kehilangan Magawa dan kami bersyukur atas kerja luar biasa yang dia lakukan,” kata kumpulan itu.

APOPO berkata, Magawa berada dalam keadaan sihat dan menghabiskan sebahagian besar minggu lepas bermain dengan semangatnya yang biasa.

“Tetapi, menjelang hujung minggu lalu, Magawa mula perlahan dan lebih banyak tidur siang serta kurang minat terhadap makanan pada hari-hari terakhirnya,” kata badan amal itu.

APOPO melatih Magawa untuk mengesan sebatian kimia dalam bahan letupan dengan menghadiahkannya hidangan lazat dengan kegemarannya ialah pisang dan kacang tanah.

Migawa akan memberi amaran kepada peneroka dengan menggali tanah selepas menggunakan deria baunya yang menakjubkan bagi mengesan periuk api.

Pada masa sama, Magawa dapat ‘menghidu’ kawasan sebesar gelanggang tenis dalam masa 30 minit, sesuatu yang akan mengambil masa empat hari menggunakan pengesan logam konvensional.

Pada September 2020, tikus itu memenangi Penghormatan Awam Tertinggi Britain yang setara dengan haiwan untuk keberanian kerana kebolehannya yang luar biasa untuk mendedahkan periuk api dan senjata yang tidak meletup.

Magawa ialah tikus pertama yang menerima pingat daripada badan amal veterinar British PDSA dalam 77 tahun anugerah itu, menyertai kucing yang berani dan juga burung merpati.

Berjuta-juta periuk api diletakkan di Kemboja semasa Perang Saudara hampir tiga dekad di negara itu yang berakhir pada 1998, menyebabkan puluhan ribu terkorban.

Tiga penggali periuk api Kemboja terbunuh pada Isnin lalu oleh periuk api anti-kereta kebal yang meletup ketika mereka cuba mengeluarkannya, hanya 20 minit selepas seorang lelaki yang membakar tumbuh-tumbuhan di ladangnya terbunuh oleh periuk api  era perang di kampung yang sama. -AFP

See author's posts


Tusah nyeliah ari penyakit amu

Jarang orang enda nyukung ti madah pengamu kitai mensia sigi serebak dunya nyadi.

Iya mega tau dikumbai kitai sebengkah penyakit ti nadai tipang. Taja pia penyakit tu engka ulih gerai laban iya ukai penyakit tubuh, tang penyakit datai ari runding. Tu bansa penyakit nadai igi. Iya mega berupai udah ngenataika mayuh penyai ngagai pengidup mensia.

Taja iya ulih gerai, penyakit tu tusah deka dipunaska lalu udah ditemu nyadi penekul pengelantang pengidup ari jeman mensia nyentukka dunya moden, dunya global nadai entara, nadai sempadan baka diatu.

Ambika banding, sida di menua Teritis Ai Manis kelia, bala sida Apai Keling, sebedau sida pindah ke Panggau Libau pechah pendiau laban sama amu pengaruh, sama enggau bebagi enggau pangan diri, enggau bebagi enggau diri menyadi. Nya meh pun sida Apai Keling mindah lalu ngaga rumah sida di Panggau Libau Lendat Dibiau Takang Isang, Merawa Lama Munyi Ke Berimba Bung Nebang, Tuchung Engkeraji Padi Baka Api Mauu Ngerendang. Bala sida Tutung Lemandau Gendang, bala sida Ngelai Pengandai Besai Sebisa Gamang, Ngelai Aka Tuai Sida Kumang pindah ke Gelung Batu Nakung Ngingit Ngungung Tekang Gemalang. Sida Apai Sabit Bekait pindah ke Tisi Langit Ngilah Remang. Pechah pendiau nya beduduk ari pengamu mensia. Amu dataika enggai bedua pengaruh enggau pangan diri, enggau diri menyadi.

Ngeluie sempadan

Reti nya ulah amu ngeluie sempadan pupu raban bansa, ngeluie semua entara, enda ngira iya fizikal tauka physiological sereta mega social. Pengamu endang dikembuan semua mensia, semua pupu raban bansa idup di dunya enda ngira tuai biak, indu lelaki, chelum chura kulit, burak, kuning, enda ngira asal asal, jaku, enda ngira sapa-sapa.

Ari pengamu meh dunya tu semampai bisi orang belaya berebutka reta tengkira, berebutka kuasa megai menua, berebutka pengeraja, berebutka tanah, berebut deka ngempu dunya. Bisi mega berebutka kasih sayau indu enggau lelaki, kasih sayau apai indai, anak enggau kaban belayan. Agi mega bisi orang berebutka pemakai, tanah buah, berebutka rimba, pulau galau, rampa pemakai menua, berebutka sungai, bukit, kampung jerung, temuda, enggau pengerang. Semua tu beduduk ari pengamu mensia.

Uji kitai nikal baru betatika nama kebuah tau nyadi Perang Dunya I enggau Perang Dunya Kedua. Nya endang sigi nadai utai bukai tang laban tuai maya nya deka nalukka menua bukai ngena jalai perang. Tau dikumbai laban amu kuasa, amu menua, amu pengeraja, amu reta tengkira. Laban siti menua nya mujur nalukka sebengkah menua bukai tentu iya ulih ngerampas mimit pengeraja menua nya. Perang Teluk tauka Gulf War ambika banding mega nyadi bepun ari pengamu mensia mega deka nguasa menua Timur Tengah, kelebih agi menua ti bisi pengaya minyak, laban minya nya mega berega lalu nyadika kuasa bejalaika entuka, kapal, bilun enggau semua rengka bejalai ba jalai alun, ba langit, ba tasik, mekal karan ngagai semua rumah, semua pendiau, semua opis, semua gudang di dunya tu.

Nadai meh Saddam Hussein nyangka Presiden Amerika George Bush kempang nyerang sereta ngalahka iya ba Baghdad. Nama meh kebuah Amerika merang bala sida di Afghanistan? Nama kebuah sida Tambi belaya di menua India enggau Pakistan? Semua tu endang bepun ari amu kuasa, amu deka megai dunya, rangka reta tengkira.

Baka jam diatu, president Amerika Donald Trump ti udah berupai alah bepilih tang lalu apin deka ngaku diri alah laban Joe Biden. Tau meh nya ketegal pengamu.

Tusah gerai

Nya alai endang amat tusah kitai mensia deka ngerarika diri, nyeliah ari pengamu. Tau dikumbai tu endang serentak enggau dunya nyadi. Dalam ensera kitai Iban, kelimpah ari bala sida ti belaya lalu bepechah pendiau bepun ari pengamu pengaruh munyi ti udah disebut aku dulu tadi, bala sida ti beserang, bekayau pangan diri pan endang tegal deka naluk menua, ngambi reta tengkira, ngambi tanah, ngambi buah, ngambi perapasan.

Dalam taun 1941 lebuh Jipun datai di Sarawak sereta lalu merintah menua kitai tu, dia kitai mega mayuh ninga cherita pemerinsa bala orang di Sarawak maya nya. Ukai mina bala menyadi kitai bansa Cina aja ti balat kena tinggang penusah, tang semua mensia mayuh rayat di menua tu sama bela merinsa magang. Bala orang putih, bala sida sedadu Australia ti kena jil Jipun di Batu Lintang di Kuching ditu – sekeda sida tu agi idup sereta udah bisi datai nikal ke Sarawak apin lama – endang meruan ingatka pemerinsa sida dikereja Jipun ba kem alai sida ditan maya perintah Jipun di Sarawak (1941-1945). Tu meh empas pangka pengamu menua Jipun maya nya.

Ukai mensia aja ti amu; jelu mega ngembuan pengamu tang pengamu bala jelu dalam ensera orang tuai dulu menya endang kena nyeremin, ambika nyadi pengayan kena manding ulah enggau pengamu kitai mensia.

Nitih siti cherita orang tuai kelia bisi sekali bala jelu nubai. Sida bulih amat. Tubai nya betuaika Badak. Laban iya nyadi tuai, bala sida bukai nadai mantah jaku Badak ke madah pedua nitih pemesai tubuh. Mina tudah Pelanduk aja ke bejaku, tang lalu diperak Babi. Nya ngayanka sida nadai berundingka budi Pelanduk seduai Tekura ke udah ngibun salai sida lalu munuh Antu Raya. Tang ba pengujung ensera nya, sida bukai rugi magang laban untung sida dibai Pelanduk seduai Tekura magang. Sida alah laban pemintar jelu dua iku nya ke udah pedis ati ditipu sida. Reti pusin ensera tu ngajar kitai mensia, ngajar bala nembiak, bala pemacha pasal pengawa ti jai baka amu nya deka mai penyai, mai pengerugi, lalu bisi tipak ti enda manah.

Kena ngajar semua

Ajar dalam bup tu tau bendar pulaika lalau nembiak sekula ti benung belajar, awak pulai ka pemanah ati, pengelurus runding, pemanah pengawa dalam sekula, lalu ngasi ka ajar pengajar enggau semua orang ke besai tuai sereta bebasaka diri sama bela, sama serambau.

Kitai nembiak bansa Iban endang dilalau, diajar, ditangkan kenyau ari mit ulih apai indai kitai awakka nyeliah diri ari pengerangka, ari pengamu. Enti bisi lauk enda tau enda ngalauka pangan, ngalauka diri menyadi, enda tau nengali. Nya alai tu meh kebuah dulu menya lebuh ikan, jelu kampung ari mayuh, enti bulih nyala, bulih nubai, bulih ngasu beburu, orang rumah panjai endang semampai bebagi, bedua enggau pangan diri, enggau bala diri serumah. Diatu agi ga bisi bebagi tang jarang agi baka menya. Dataika niki buah baka rian, pakan, kemayau, keranji enggau sekeda buah bukai, orang kelia endang sama bebai diri serumah taja pan buah nya ukai dempu semua. Pengawa niki buah bebai diri serumah tu agi ga bisi dikemeranka diatu tang udah bisi kurang agi. Enda ga kitai ulih ngutuk laban semua nya tau pulai ngagai mata duit magang ti mega ngujungka mensia semakin majak amu. Kitai di rumah panjai pan sama udah nelan igi penyakit amu mega.

Bisi bup ensera agi bisi mega nyerita pasal jelu amu tang tuju ke bendar nya endang kena ngajar, ngelalau bala nembiak enggau bala apai indai awakka nyeliah diri ari pengamu.

Tu bepun ari cherita indai tuai Iban siku ti ngerami ikan ngena garam ba sebuah langkau umai. Benung iya kiruh ngerami ikan, dia deh bisi siku mayau kuring sereta jai gamal ari langkau orang bukai enda entu jauh ari umai indai tuai nya. Tang laban tudah tuai ngeringak nunga mua ngagai dapur melakang mua pintu, ka tambah pending ke numbas pengelansik, nya alai iya nadai meda mayau nya niki tangga langkau iya.

Lebuh indai tuai nya benung kiruh, mayau kuring nya lalu merejuk ngerampas sereta lalu rari manggum siku ikan indai tuai nya tadi. Laban mayau ti laju belanda, nadai meh jalai indai tuai nya ulih ikan nya pulai.

Mayau nya enda lalu terus nabanka ikan panggum iya ngagai langkau asal diri iya empu laban iya nangika bebagi enggau mayau bukai ti bisi dua tiga iku dia. Laban empa pengamu iya endang keran deka nengali makai ikan nya. Udah nya, mayau nya lalu meraka siti sungai enda besai ngena siti batang ti numbas pemesai nyengkar sungai nya nyadika titi iya.

“Lebuh mayau kuring nya begadai gadai niti batang dia iya tepedaka siku mayau chelum ti besai ari iya empu ba baruh iya, manggum ikan besai ari ti dipanggum iya.

“Sereta tepedaka mayau chelum nya, mayau kuring lalu berunding deka ngerampas ikan ti dipanggum mayau chelum, laban ikan nya berupai besai agi ari ti dipanggum iya empu,” ku sida niang ini menya lebuh nusui ensera nya.

Lebuh mayau kuring nya ngetu, mayau chelum nya pan ngetu ga peda iya. Benung mayau chelum nya jenuh, dia mayau ari atas batang nya lalu terejun laban deka nerekam ikan panggum mayau chelum, ku sambung cherita tu.

Mayau kuring pan lalu terengkah ba lubuk baruh titi nya tadi ti ngujungka iya mimit da agi deka lemas laban endang enda nemu nyemerai. Iya ga endang sigi takutka ai. Ikan panggum iya lalu tebelengka ari mulut sereta nadai temu tunga, laban ikan nya endang lalu ditaban ai rarat kili, nyangka lalu tengelam.

Mimit da agi tudah tuai deka bebadi nyawa laban enda nemu nyemerai, iya ga ikan pan lesap nadai temu penunga. Mayau chelum ti deka direkak iya tadi pan nadai temu. Dini nya bisi temu, laban nya ga ayuk iya empu ti dipeda iya ba baruh lubuk baru batang. Keruan enda mayau, keruan enda palui, keruan amu. Upah amu, tudah tuai mina nilat mulut diri ti udah manggum ikan. Udah asa ati meh tudah tuai beduduk ari pengamu. Perut nyau engkeriuk lapar lalu ngujungka iya pulai ngagai langkau sida empu lalu kiau-kiau minta utai dempa ari orang bempu iya. Dia orang nya lalu meri sida asi champur enggau sedak pala pusu. Iya pan bekunsi enggau bala mayau bukai dia. Asa meh ati deka nengali makai ikan tang laban amu sereta palui, bau ikan pan nadai agi.

Beduduk ari pengamu, mayau nya balat asa ati. Bakanya mega kitai mensia; udah diberi lengan agi minta pah; udah diberi pah, agi minta tubuh bukai. Pengamu tau nyadi siti penggian, siti penyakit. Chukup pedis deka ditipang.

Bepun ari pengamu, mayuh penusah enggau penanggul bukai sereta penyai udah ditemu nyadi kelimpah ari perang enggau laya munyi ti udah dikenang aku tadi.

Ulih TELESA EMPERAN

See author's posts